title: Copa América 2011

text: Turnauksen otteluita pelattiin kahdeksalla eri paikkakunnalla.


title: Copa América 2011

text: Lohkoarvonta suoritettiin 11. marraskuuta 2010 La Platassa. Turnaukseen osallistuvat 12 joukkuetta oli jaettu neljään eri arvontakoriin, jotka CONMEBOL julkisti 18. lokakuuta 2010.


title: Copa América 2011

text: CONMEBOL julkisti 6. kesäkuuta 2011 niiden erotuomarien nimet, jotka tuomitsevat Copa Américassa. Jokaisesta turnaukseen osallistuvasta maasta tuli yksi päätuomari sekä yksi avustava.


title: Copa América 2011

text: Joukkueiden piti ilmoittaa 23 pelaajan nimilistansa 27. kesäkuuta 2011 mennessä.


title: Copa América 2011

text: "Kellonajat Argentiinan normaaliaikaa (GMT-3)."


title: Copa América 2011

text: Lohkovaiheen päätyttyä lohkossaan kolmanneksi sijoittuneet joukkueet asetettiin keskinäiseen vertailuun, josta kaksi parasta joukkuetta selvisi puolivälieriin.


title: Copa América 2011

text: Pudotuspeleissä (pronssi- ja loppuottelut mukaan lukien) ottelun ollessa tasatuloksessa varsinaisen peliajan jälkeen, pelattiin 30 minuutin jatkoaika, kahdessa 15 minuutin jaksossa. Jos tilanne oli tasan jatkoajankin jälkeen, ottelun tulos ratkaistiin rangaistuspotkukilpailulla.


title: Copa América 2011

text: Turnauksen parhaaksi pelaajaksi valittiin uruguaylainen Luis Suarez. Turnauksen paras maalintekijä oli perulainen Paolo Guerrero viidellä maalillaan. Paraguayta vastaan pelatussa välieräottelussa hän teki turnauksen ainoan hattutempun.


title: Getz/Gilberto

text: Getz/Gilberto on Stan Getzin ja João Gilberton bossa nova -albumi vuodelta 1964. Albumi pysyi Yhdysvalloissa listoilla yhteensä 96 viikkoa, aloittaen siellä bossa nova -buumin, joka myöhemmin levisi ympäri maailmaa.


title: Getz/Gilberto

text: "Getz/Gilbertosta" on tullut yksi jazzmusiikin kaikkien aikojen myydyimmistä albumeista. Sen suurin hitti oli ”The Girl from Ipanema”, jonka lauloi Gilberton vaimo Astrud Gilberto. Albumi voitti vuoden 1964 parhaan albumin Grammy-palkinnon, ja sen kappale ”The Girl from Ipanema” palkittiin samassa tilaisuudessa vuoden levytyksenä.


title: Corcovado (kappale)

text: Corcovado on Antônio Carlos Jobimin säveltämä bossa nova -kappale vuodelta 1962. Siitä on tullut Jobimin useimmin levytettyjä sävellyksiä kappaleiden ”Garota de Ipanema” ja ”Samba de Uma Nota Só” ohella. Kappaleen nimi viittaa Jobimin kotikaupungissa Rio de Janeirossa sijaitsevaan Corcovado-vuoreen.


title: Corcovado (kappale)

text: Yhden tunnetuimmista versioista nauhoittivat Stan Getz ja João Gilberto vuonna 1963 albumilleen "Getz/Gilberto". Kappale tunnetaan myös amerikkalaisen Gene Leesin sanoittamana nimellä ”Quiet Nights of Quiet Stars”.


title: Samba de Uma Nota Só

text: ”Samba de Uma Nota Só”, englanniksi ”One Note Samba”, on Antônio Carlos Jobimin säveltämä bossa nova -kappale vuodelta 1961. Newton Mendonça sanoitti kappaleen portugaliksi ja englanninkieliset sanat kirjoitti Jobim itse. Kerrotaan, ettei säveltäjä pitänyt kappaleidensa englanninkielisistä käännöksistä ja opetteli englantia voidakseen itse sanoittaa omia kappaleitaan englanniksi.


title: Samba de Uma Nota Só

text: Kappale on yksi Jobimin tunnetuimmista sävellyksistä. Sen ovat nauhoittaneet lukuisia kertoja sekä Jobim että monet muut. Jobimin nauhoituksiin kuuluu muun muassa Stan Getzin ja Charlie Byrdin albumi "Jazz Samba" vuodelta 1962, Jobimin "The Composer of ”Desafinado”, Plays" vuodelta 1963 sekä Herbie Mannin ja João Gilberton "Herbie Mann & Joao Gilberto with Antonio Carlos Jobim" vuodelta 1964. Suomessa kappaleen levytti Laila Kinnunen vuonna 1963 Kari Tuomisaaren suomentamin sanoin.


title: Samba de Uma Nota Só

text: Kappaleen nimi tarkoittaa ”yhden nuotin samba”, ja melodia perustuu nimensä mukaisesti yhden nuotin toistamiseen. Soitettava melodiasävel pysyy samana useiden tahtien ajan soinnun vaihtuessa sen alla. Luiz Bonfá kirjoitti myöhemmin kappaleen innoittamana bossa nova -sävellyksen ”Samba de Duas Notas” (kahden nuotin samba).


title: Desafinado

text: Desafinado on Antônio Carlos Jobimin säveltämä ja Newton Mendonçan sanoittama bossa nova -kappale vuodelta 1959. Kappaleen nimi tarkoittaa ”epävireessä”, ja sävellys tehtiin pilaillen Rio de Janeiron laulajien epävireisen tyylin kustannuksella käyttäen samalla hyväksi jazz- ja bluesmusiikissa käytettyä bluesnuottia. Hidas ja melodinen kappale toimii vastapainona bossa novassa yleensä käytetyille eksoottisille latinorytmeille; sitä pidetään usein esimerkkinä hyvästä ”kuhertelumusiikista”.


title: Desafinado

text: Stan Getz ja Charlie Byrd nauhoittivat kappaleen vuonna 1962 albumilleen "Jazz Samba". Nauhoitus on saanut paljon tunnustusta: Getz voitti lähes kaikki kahdeksasta Grammy-palkinnostaan ovat joko "Jazz Sambasta" tai ”Desafinadosta”. Getzin ja Byrdin tulkinta valittiin historiallisten äänilevyjen kokoelmaan Grammy Hall of Fameen vuonna 2000. Toinen tunnettu nauhoitus on vuodelta 1963 Getzin ja João Gilberton albumilta "Getz/Gilberto".


title: Desafinado

text: Suomessa kappaleen on levyttänyt Laila Kinnunen vuonna 1962 singlelle ”Epävireiset sydämet” (Scandia KS 458). Suomenkieliset sanat on tehnyt Sauvo Puhtila.


title: Rock Your Baby

text: ”Rock Your Baby” on yhdysvaltalaisen soul-laulaja George McCraen hittikappale ja ensisingle vuodelta 1974, jota pidetään myös eräänä varhaisen diskomusiikin merkkipaaluista. KC and the Sunshine Bandin Harry Wayne Caseyn ja Richard Finchin kirjoittama kappale oli todella suuri menestys, sillä sitä myytiin maailmanlaajuisesti yli 11 miljoonaa kappaletta. Se oli listaykkönen lukuisissa valtioissa, muun muassa sekä Yhdysvalloissa että Britanniassa.


title: Rock Your Baby

text: T.K. Recordsin omistajan Henry Stonen mukaan ”Rock Your Babya” suunniteltiin alun perin Gwen McCraen esitettäväksi. Se päätyi kuitenkin hänen miehelleen, George McCraelle. Kappale on tunnettu tarttuvaksi kuvatusta rytmistään sekä McCraen falsettilaulusta.


title: Rock Your Baby

text: Levyä jakeli Manner-Euroopassa RCA-levy-yhtiö sarjatunnuksella Victor KPBO-1004. Kotimaassaan McCrae oli Miami-soulin lippulaivana tunnetun floridalaisen T.K. Recordsin ensimmäinen menestynyt artisti.


title: Rock Your Baby

text: Singlen kääntöpuolella on kappale ”Rock Your Baby (Part 2)”.


title: Sam Cooke Forever

text: Sam Cooke Forever on kahden LP-levyn ja 32 kappaleen kokoelma soul-laulaja Sam Cooken tuotannosta.


title: Sam Cooke Forever

text: Tupla-albumin on julkaissut vuonna 1975 levy-yhtiö RCA sarjatunnuksella FJL2 7194. Levy on tehty Ranskassa, jossa RCA:n toimiston osoitteeksi on annettu 9. Avenue Matignon, 75008 Pariisi.


title: Sam Cooke Forever

text: A-puoli


title: Sam Cooke Forever

text:
1. Shake - 2:42 (Sam Cooke)
2. Cry Me a River - 2:45 (Arthur Hamilton)
3. Frankie & Johnny - 2:38 (sov. Sam Cooke)
4. You Send Me - 2:41 (L.C. Cooke)
5. Sad Mood - 2:21 (Sam Cooke)
6. Chain Gang - 2:35 (Sam Cooke - Charles Cooke)
7. You're Nobody Till Somebody Loves You - 2:56 (Morgan - Stock - Carvanaugh)
8. Soothe Me - 2:05 (Sam Cooke)


title: Sam Cooke Forever

text: Kappaleella numero 3 orkesteria johtaa Ralph Burns, 5 Sammy Lowe ja 6 Glenn Osser.


title: Sam Cooke Forever

text: B-puoli


title: Sam Cooke Forever

text:
1. Good News - 2:30 (Sam Cooke)
2. Basin Street Blues - 2:47 (Spencer Williams)
3. Feel It - 1:53 (Sam Cooke)
4. (I Love You) For Sentimental Reasons - 2:36 (Watson - Best)
5. Another Saturday Night - 2:18 (Sam Cooke)
6. Wonderful World - 2:05 (Barbara Campbell)
7. Having a Party - 2:27 (Sam Cooke)
8. A Whole Lotta Woman - 2:15 (J.F. Alexander - L. Nordon)


title: Sam Cooke Forever

text: Kappaleella 3 orkesteria johtaa Stan Applebaum, 4 Horace Ott ja 5 sekä 7 Rene Hall.


title: Sam Cooke Forever

text: C-puoli


title: Sam Cooke Forever

text:
1. Bring It on Home to Me - 2:32 (Sam Cooke)
2. Good Times - 2:25 (Sam Cooke)
3. That's Where It's at - 2:34 (Sam Cooke - J.W. Alexander)
4. Baby, Baby, Baby - 2:30 (Sam Cooke)
5. Only Sixteen - 2:01 (Barbara Campbell)
6. Love Will Find a Way - 2:15 (Sam Cooke)
7. Twistin' the Night Away - 2:38 (Sam Cooke)
8. Sugar Dumpling - 2:36 (Sam Cooke)


title: Sam Cooke Forever

text: Kappaleilla 1 ja 7 orkesteria johtaa Rene Hall.


title: Sam Cooke Forever

text: D-puoli


title: Sam Cooke Forever

text:
1. Tennessee Waltz - 3:10 (P. Wee King - Redd Stewart)
2. Send Me Some Lovin' - 2:45 (Price - Marascalco)
3. A Change Is Gonna to Come - 2:36 (Sam Cooke)
4. Cousin of Mine - 2:27 (Sam Cooke)
5. Driftin' Blues - 3:15 (J. Moore - C. Brown - E. Williams)
6. Willow Weep for Me - 2:24 (Ann Ronell)
7. Little Red Rooster - 2:50 (Dixon)
8. Cupid - 2:28 (Sam Cooke)


title: Sam Cooke Forever

text: Kappaleella 2 orkesteria johtaa Horace Ott ja 7-8 Rene Hall.


title: Christian Bakkerud

text: Christian Bakkerud (3. marraskuuta 1984 Kööpenhamina – 11. syyskuuta 2011 Lontoo) oli tanskalainen moottoriurheilija. Hän kilpaili Formula BMW- ja Formula 3 -luokissa vuosina 2002–2006. Bakkerud ajoi GP2 ja Aasian GP2-sarjoissa kausina 2007–2008. Hän ei saavuttanut pisteitä GP2-urallaan. Vuonna 2009 Bakkerud siirtyi DTM-sarjaan. Vuosina 2009 ja 2010 hän osallistui Le Mansin 24 tunnin ajoon.


title: Christian Bakkerud

text: Bakkerud kuoli 11. syyskuuta 2011 auto-onnettomuudessa saamiinsa vammoihin.


title: You Send Me

text: You Send Me on Sam Cooken tekemä kappale, joka nousi hänen itsensä laulamana Yhdysvaltain listaykköseksi lokakuussa 1957. Se oli samalla Cooken ensimmäinen Top 10 –hitti. Kappale oli ensin äänitetty Specialty-levymerkille, mutta tyylinvaihdoksen myötä Cooke siirtyi Keenin artistiksi. Single oli tämän levy-yhtiön kolmas ja Yhdysvaltain 1950-luvun Top 250 –tilastossa se oli sijalla 85. Cooken seuraavat singlet, "Only Sixteen" ja "Wonderful World" menestyivät myös hyvin.


title: How Many Sisters? (albumi)

text: How Many Sisters? on samannimisen lauluyhtyeen nimikkoalbumi vuodelta 1983. Albumin on julkaissut Ab Discophon Oy Kerberos-levymerkillä LP:nä KEL 650 ja musiikkikasettina KEC 650. Tuottaja on Pedro Hietanen ja sovitukset on tehnyt Markku Johansson. Äänittäjänä on ollut Iain M. Churches SoundTrack-studioilla. Kansitaiteilija ja valokuvaaja on Erik Uddström. Levykannen on tehnyt Kirjapaino E. Kuronen.


title: Asko Vaarala

text: Asko Vaarala on Sodankylästä kotoisin oleva suomalainen näyttelijä. Hän oli vuoden 2011 Jussi-palkintoehdokas parhaasta miessivuosasta ("Vähän kunnioitusta").


title: Pisarasilkkimaluri

text: Pisarasilkkimaluri ("Pyrrholaemus sagittatus") on Australiassa tavattava tiaismalureihin kuuluva varpuslintu.


title: Pisarasilkkimaluri

text: Kooltaan pisarasilkkimaluri on 11–13 cm. Pisarasilkkimalurin selkä on väritykseltään harmahtavan ruskea ja siinä on mustia raitoja. Päässä on valkoinen silmäkulmajuova, jonka yläpuolella on koiraalla musta ja naaraalla kastanjanruskea juova. Päälaki on linnulla musta. Lajin vatsa on pohjaväriltään kellertävän valkoinen ja siinä on runsaasti mustia pystyraitoja.


title: Pisarasilkkimaluri

text: Pisarasilkkimaluria tavataan Australiassa alueella, joka ulottuu Queenslandin osavaltion kaakkoisosista etelään Uuden Etelä-Walesin ja Victorian osavaltioihin. Lajin elinympäristöä ovat kuivat metsät, joissa valtapuina ovat eukalyptukset. Pisarasilkkimaluri liikkuu erityisesti ruohikkoisessa ja kivikkoisessa pohjakerroksessa. IUCN luokittelee pisarasilkkimalurin elinvoimaiseksi. Lajin pirstaleisen levinneisyysalueen ja elinympäristöjen häviämisen vuoksi Uuden Etelä-Walesin viranomaiset luokittelevat sen vaarantuneeksi.


title: Pisarasilkkimaluri

text: Pisarasilkkimalurit elävät yksin tai pareittain ja pesimisen jälkeen pieninä ryhminä. Ruokaillessaan laji voi kokoontua pieniksi ryhmiksi tai liittyä sekaparviksi tiaismalureiden suvun lajien kanssa. Linnun ravinto koostuu pääasiassa hyönteisistä, mutta se voi syödä myös siemeniä. Pisarasilkkimalurit etsivät ruokansa maasta lehtiaineksen seasta.


title: Pisarasilkkimaluri

text: Pisarasilkkimalurien pesiä on tavattu ympäri vuoden lukuun ottamatta toukokuuta. Pesimäajan huippu on syyskuusta marraskuuhun. Pisarasilkkimalurit pesivät pareittain tai yhden naaraan ja kahden koiraan muodostamana ryhmänä. Toinen koiraista osallistuu vain pesän puolustamiseen. Kupolimainen pesä rakennetaan maankoloon tai matalaan pensaaseen ruohoista ja kuivista lehdistä. Pesän sisäänkäynti sijaitsee sivulla. Naaras munii kahdesta neljään kiiltävän punaruskeaa munaa. Mustakorvakäki ("Chrysococcyx osculans") on erikoistunut loisimaan pisarasilkkimalurien pesissä.


title: The Slippers (albumi)

text: The Slippers on samannimisen suomalaisen rockabilly-yhtyeen nimikkoalbumi. Albumin on julkaissut levy-yhtiö Johanna sarjatunnuksella JHN 2019 ja se on Esa Pulliaisen tuottama. Äänityksen on tehnyt Risto Hemmi Finnvox-studioilla. Kansitaiteilija on Kari Kalén.


title: The Slippers (albumi)

text: Albumilla on yksi omaa tuotantoa oleva kappale, "You Left Me Crying".


title: Pane miljoona menemään

text: Pane miljoona menemään (Go For Broke, myös Pane milj000.000na menemään ) on vuonna 1965 julkaistu lautapeli . Pelin lähtökohtana on pelaajien rikkaana kuollut sukulainen, joka on testamentannut valtavan omaisuutensa sille sukulaiselleen, joka osaa käyttää rahaa rennosti ja tätä testataan antamalle jokaiselle sukulaiselle miljoonan, joka pitää tuhlata mahdollisimman nopeasti. Voittaja ja jättiomaisuuden perijä on siis se, joka ensimmäisenä pääsee miljoonastaan eroon. Muut sijat jakautuvat käänteisesti, eli "lähes voittaja" onkin häviäjä ja se kenellä on pelinpäättyessä jäänyt eniten rahaa sijoittuu toiseksi ja niin edelleen rahamäärän mukaan.


title: Pane miljoona menemään

text: Pelissä on kuusi erilaista sukulaista, joilla kullakin on oma erikoisominaisuutensa


title: Pane miljoona menemään

text: Yleisten tuhlausmahdollisuuksien lisäksi pelissä on alipelejä, joita pelaaja voi pelata yksin tai yhdessä kaikkien muiden kanssa


title: American Graffiti Vol. III

text: American Graffiti Vol. III on kahden LP-levyn kokoelma rock-klassikoita 1960-luvulta elokuvasta "American Graffiti" aiemmin julkaistun soundtrack-albumin hengessä. Kokoelman on julkaissut MCA Records sarjatunnuksella MCA2-8008 vuonna 1976.


title: American Graffiti Vol. III

text: Kokoelman kappaleet on valinnut Bob Davis, mutta hän kiittää monia muita, jotka arvostavat kyseisen aikakauden musiikkia ja ovat olleet hänen apunaan. Levykannen valokuvat on ottanut Elliot Gilbert ja kannen ulkoasusta on vastannut L. Marmostein.


title: American Graffiti Vol. III

text: Sivu 1 (levy 1)


title: American Graffiti Vol. III

text: 1. Beach Boys: Surfer Girl - 2:24 x


title: American Graffiti Vol. III

text: 2. Little Richard: Lucille - 2:14 xx


title: American Graffiti Vol. III

text: 3. El Dorados: (Crazy Little Mama) At My Front Door - 2:33 xx


title: American Graffiti Vol. III

text: 4. Jerry Butler: For Your Precious Love - 2:37 xx


title: American Graffiti Vol. III

text: 5. Jody Reynolds: Endless Sleep - 2:23 xxx


title: American Graffiti Vol. III

text: 6. Everly Brothers: Wake Up Little Susie - 2:01 +


title: American Graffiti Vol. III

text: 7. Joe Jones: You Talk Too Much - 2:35 ++


title: American Graffiti Vol. III

text: Sivu 2 (levy 2)


title: American Graffiti Vol. III

text: 1. Ronnie Hawkins: Mary Lou - 2:06 ++


title: American Graffiti Vol. III

text: 2. Johnny Tillotson: Poetry in Motion - 2:23 +


title: American Graffiti Vol. III

text: 3. Richie Valens: Donna - 2:20 x


title: American Graffiti Vol. III

text: 4. Jimmie Rodgers: Honeycomb - 2:14 ++


title: American Graffiti Vol. III

text: 5. Lenny Welch: Since I Fell For You - 2:50 +


title: American Graffiti Vol. III

text: 6. Wilbur Harrison: Kansas City - 2:22 ++


title: American Graffiti Vol. III

text: 7. Beach Boys: Surfin' - 2:13 x


title: American Graffiti Vol. III

text: 8. Dorsey Burnette: Hey Little One - 2:29 x


title: American Graffiti Vol. III

text: Sivu 3 (levy 2)


title: American Graffiti Vol. III

text: 1. Teddy Bears: To Know Him Is To Love Him - 2:21 x


title: American Graffiti Vol. III

text: 2. Kathy Young: A Thousand Stars - 3:14 x


title: American Graffiti Vol. III

text: 3. Hollywood Argyles: Alley-Oop - 2:35 x


title: American Graffiti Vol. III

text: 4. Little Anthony: Shimmy Shimmy Ko Ko Bop - 2:05 ++


title: American Graffiti Vol. III

text: 5. Everly Brothers: Bye Bye Love - 2:16 +


title: American Graffiti Vol. III

text: 6. Olympics: Western Movies - 2:18 xxx


title: American Graffiti Vol. III

text: 7. Fendermen: Mule Skinner Blues - 2:20 x


title: American Graffiti Vol. III

text: 8. Buddy Holly: Rave On - 1:45 +++


title: American Graffiti Vol. III

text: Sivu 4 (levy 1)


title: American Graffiti Vol. III

text: 1. Richie Valens: La Bamba - 2:03 x


title: American Graffiti Vol. III

text: 2. Jewel Atkins: The Birds and the Bees - 2:07 x


title: American Graffiti Vol. III

text: 3. Chris Montez: Let's Dance - 2:14 x


title: American Graffiti Vol. III

text: 4. Little Richard: Good Golly Miss Molly - 2:37 xx


title: American Graffiti Vol. III

text: 5. Bobby Helms: My Special Angel - 2:08 +++


title: American Graffiti Vol. III

text: 6. Harold Dorman: Mountain of Love - 2:30 x


title: American Graffiti Vol. III

text: 7. Jimmy Reed : Baby, What You Want Me To Do? - 2:21 xx


title: American Graffiti Vol. III

text: 8. Toni Fisher: The Big Hurt - 2:10 x


title: American Graffiti Vol. III

text: Kappaleiden alkuperäiset kustannusyhtiöt:


Koripallon naisten maailmanmestaruuskilpailut on FIBA:n järjestämä naisten koripallon tärkein arvokisaturnaus yhdessä olympialaisten koripallon kanssa. Kilpailut järjestettiin ensimmäisen kerran 1953 ja vuodesta 1986 ne on järjestetty neljän vuoden välein.


title: Koripallon naisten maailmanmestaruuskilpailut

text: Lähde: sports123.com


title: Lovin’ (albumi)

text: Lovin' on yhdysvaltalaisen soul-laulaja Brook Bentonin studiolevy vuodelta 1976 RCA-levy-yhtiön STARCALL-merkillään julkaisemana. Kappaleet "Hey There" ja "Love Is a Many-Splendoured Thing" on julkaistu aikaisemmin vuonna 1970 singlenä CAS 2431. Tämän levyn sarjatunnus on HY 1029 (APL1 1044 & CAS 2431).


title: Lovin’ (albumi)

text:
Kansitaiteilija on Pat Doyle ja kannen ulkoasun suunnittelija Sutton/Paddock. Kannen on tehnyt Isossa-Britanniassa
Garrodprint Ltd.


title: Lovin’ (albumi)

text: Esittelytekstin Brook Bentonin urasta on tehnyt Nigel Hunter.


title: Lovin’ (albumi)

text: A-puoli


title: Lovin’ (albumi)

text:
1. All My Love Belongs To You (Glover, Nix) Carlin Music Corp.
2. Hawaiian Wedding Song (King, Hoffman, Manning) Leeds Music Ltd.
3. More (Newell, Ortolani, Oliviero, Ioroilini) Ardmore & Beechwood / KPM / BRITICO
4. There I’ve Said It Again (Mann, Evans) Campbell Connelly & Co. Ltd.
5. I Only Have Eyes For You (Warren, Dubin) B. Feldman & Co. Ltd.
6. Hey There (Adler, Ross) Frank Music Ltd.


title: Lovin’ (albumi)

text: B-puoli


title: Lovin’ (albumi)

text:
1. Impossible, Incredible, But True (Stevenson, Cordae) Eden Music Ltd.
2. Unforgettable (Gordon) Bourne Music Ltd.
3. There Goes My Heart (Davis, Silver) Francis Day & Hunter Ltd.
4. Just As Much As Ever (Singleton, Coleman) Campbell Connelly & Co. Ltd.
5. Goodnight My Love, Pleasant Dreams (Mottola, Marascalco) Chappell-Morris Ltd.
6. Love Is a Many-Splendoured Thing (Webster, Fain) Big 3 Music Ltd.


title: E. W. Kenyon

text: Essek William Kenyon (24. huhtikuuta 1867 – 19. maaliskuuta 1948) oli amerikkalaisen Word of Faith (Uskon Sana) -liikkeen julistaja ja kirjailija. Hänet tunnetaan menestysteologia-nimisen opin perustajana.


title: E. W. Kenyon

text: Kenyonin vuonna 1916 ilmestyneestä teoksesta "The Father and His Family" ovat peräisin Uskon Sana -liikkeen opetus uskovan auktoriteetista sekä myös JDS-oppi ("Jesus Died Spiritually"). Menestysteologia tunnetaan tämän opetuksen vuoksi myös nimellä "valtateologia", joka tarkoittaa hengellisen vallan tavoittelua.


title: E. W. Kenyon

text: E. W. Kenyon syntyi metsätyömiehen ja koulunopettajan poikana, neljänneksi pojaksi kymmenen lapsen perheeseen. Kenyon ollessa kymmenvuotias hänen perheensä muutti New Yorkin Amsterdamiin, pieneen kaupunkiin Kanadan rajan tuntumaan. 15-vuotiaana Kenyon työskenteli kutojana Amsterdamin mattotehtaassa. Hän kääntyi 15–17-vuotiaana äitinsä vaikutuksesta. Hän piti vuonna 1886 19-vuotiaana ensimmäisen julkisen saarnansa Amsterdamin metodistikirkossa.


title: E. W. Kenyon

text: Kenyon opiskeli New Yorkin Amsterdamin yliopistossa. 1880-luvun lopulla ja 1890-luvun alussa hän opiskeli useissa oppilaitoksissa New Hampshiressa. Vuonna 1892 Kenyon muutti Bostoniin.


title: E. W. Kenyon

text: Asuessaan Bostonissa 1890-luvun alussa E. W. Kenyon kävi unitaristien ja mietiskelijöiden ryhmissä. Hän kertoi käyneensä säännöllisesti kuuntelemassa tunnettua unitaristisaarnamiestä Minot J. Savagea, miestä joka oli arvostetuimpia opettajia ja johtajia unitaristien keskuudessa.


title: E. W. Kenyon

text: Unitarismi on kristillisen uskon teologian mukaan harhaoppi, sillä se kieltää kolminaisuuden ja Jeesuksen Jumaluuden, eikä se edellytä uskoa mihinkään Jumalaan.


title: E. W. Kenyon

text: Pari vuotta myöhemmin Kenyon opiskeli The Emerson Collegessa.


title: E. W. Kenyon

text: Koulussa opetettiin metafysiikkaa ja muun muassa Emanuel Swedenborgin oppeja. Koulussa olivat opettajina muun muassa Lewis Baxter Monroe (1825–1879) ja Charles Wesley Emerson (1837–1908)


title: E. W. Kenyon

text: The Emerson Collegessa opetettiin Charles Emersonin unitaristisia, New Thoughtin ja kristillinen tiede -liikkeen näkemyksiä, jotka hän uskoi saaneensa Jumalalta, hän piti oppilaitaan uuden uskonnon lähetyssaarnaajina. New Thoughtin mukaan todellinen todellisuus on hengellistä, hengellinen todellisuus vaikuttaa kaikkeen fyysiseen todellisuuteen ja ihmisen mielen myönteinen asentuminen ja positiivinen tunnustus on voima oman todellisuuden luomiseen, joko terveyden ja menestyksen tai sairauden ja köyhyyden.


title: E. W. Kenyon

text: E. W. Kenyon oli omaksunut kristillisen tieteen opetukset hyvin perusteellisesti ja oli suorastaan kristillisen tieteen asiantuntija. Kenyon tiesi hyvin paljon kristillisen tieteen alkuperästä, hän tiesi kristillisen tieteen perustuvan alkuperältään saksalaisen Friedrich Hegelin filosofiaan, jonka Mary Baker Eddy oli ”kopioinut” Hegeliltä.


title: E. W. Kenyon

text: Kenyonin opetukset olivat usein selvästi kristillistä tiedettä ja metafysiikkaa, mutta puheissaan hän pyrki kiistämään etteivät opetukset ole sitä. Kenyonin käyttämä termi "hengellinen tiedemies" on esimerkki hänen teologiansa kytköksistä New Thoughtin metafysiikkaan.


title: E. W. Kenyon

text: Kenyonin käytti saarnojensa ja kirjoituksiensa yhteydessä paljon Raamatun jakeita, todistaakseen siten opettamansa asiat. Samalla tavalla toimivat myös useat kristillisen tieteen ja New Thoughtin kirjoittajat, kuten Mary Baker Eddy ja Phineas Parhurst Quimby. Kuten Kenyon, hekin sanoivat, että heidän ”kristillinen tieteensä” on samaa mitä Jeesus saarnasi ja toteutti. Monet menestyneimmistä kulteista Amerikan kirkon historiassa, mukaan lukien New Thought ja kaikki sen muodot, ovat niitä, jotka käyttävät eniten Raamattua ja kuulostavat suurimmaksi osaksi evankeliselta kristillisyydeltä. Aivan kuten Kenyon ja Uskonliike. Kenyonista alkunsa saanut Uskonliike on kultti historiallisen alkuperänsä vuoksi ja myös sen perusteella mitä se opettaa.


title: E. W. Kenyon

text: Kulttiryhmät, joiden opetuksia E. W. Kenyon omaksui, ovat osa new age -liikettä: the Unity School of Christianity, Mary Baker Eddyn luoma Kristillinen tiede, Phineas Parhurst Quimbyn Uusi ajattelu (New Thought) ja Charles ja Mary Caroline "Myrtle" Fillmoren Unity School of Christianity (Kristinuskon ykseyskoulu).


title: E. W. Kenyon

text: John Kennington, mies joka tunsi hyvin ystävänsä Kenyonin opetuksen, totesi opetuksen olevan helluntailaistettua kristillistä tiedettä. Ern Baxter, toinen Kenyonin ystävä, joka oli yhteydessä Kenyoniin hänen viimeisinä vuosinaan, totesi että Kenyon oli epäilemättä saanut vaikutteita Mary Baker Eddyltä. Kenyon omisti Mary Baker Eddyn kirjan Key to the Scriptures ja Kenyon oli kertonut Ern Baxterille saaneensa kirjasta paljon vaikutteita.


title: E. W. Kenyon

text: Kenyon toimi 1900-luvun alussa evankelistana Uudessa-Englannissa ja Kanadan alemmissa osavaltioissa. Tuona aikana Kenyon perusti useita Primitive Baptist -kirkkoja. Hän avioitui vanhan lesken kanssa, joka kuoli pian avioliiton solmimisen jälkeen. Kenyon oli juuri perustanut kodin Spencerin ulkopuolelle Massachusettsin osavaltioon. Tähän kotiin Kenyon perusti raamattukoulunsa ja teki sieltä käsin saarnamatkojaan. Kenyon sai ystäviltään John and Susan Marbelta heidän maatilansa ja rakennuksensa Bethel Bible Instituten perustamista varten. Vuosien 1900-1923 välisenä aikana Bethel Bible Instituten toiminta rahoitettiin maatilan tuotoilla ja niillä tuloilla joita Kenyon sai saarnamatkoiltaan.


title: E. W. Kenyon

text: E. W. Kenyon avioitui v. 1914 nuoremman naisen, Alice Whitneyn, kanssa. Kenyonin raamattuopisto joutui vaikeuksiin vuonna 1923, opiskelijoiden määrän vähentyessä. Tämän vuoksi koulu siirrettiin Dudleyhin ja yhdistettiin sodan vuoksi suljettuun Nichols Academiaan. Yhdistymisneuvottelut eivät sujuneet Kenyonin toivomuksien mukaisesti, joten Kenyon jätti koko koulun. Vuonna 1925 koulun johtajaksi tuli Howard Ferrin. Vuonna 1923 tapahtuneen lähtönsä jälkeen Kenyon ei koskaan ottanut yhteyttä kouluun, eikä käynyt siellä.


title: E. W. Kenyon

text: Kenyonin lähdettyä Bethel muutti Spencerista Dudleyhin ja nimettiin Dudley Bible Institute and Nichols Academy:ksi. Koulun johtajana toimi Howard Ferrin, joka muutti koulun myöhemmin Providenceen, Rhode Islandille, jolloin koulun nimeksi tuli Providence Rhode Island Bible Institute. Myöhemmin koulu siirrettiin Barringtoniin Rhode Islandille, jolloin koulun nimeksi tuli Barrington College, jota pidettiin yhtenä parhaista evankelisista yleissivistävien aineiden oppilaitoksensa Uudessa-Englannissa.


title: E. W. Kenyon

text: Vuoden 1923 jälkeen Kenyon piti evankelisia kokouksia San Josessa, Oaklandissa, Berkeleyssä ja monessa muussa länsirannikon kaupungissa. Hänestä kehittyi taitava puhuja ja Raamatun opettaja.


title: E. W. Kenyon

text: Aimee Semple McPherson kutsui Kenyonin puhumaan Angelus Templeen useita kertoja.


title: E. W. Kenyon

text: 1926 Kenyon toimi itsenäisen Baptistikirkon pastorina Pasadenassa Kaliforniassa, sieltä hän siirtyi Los Angeles ja perusti sinne kirkon, jonka jäsenmäärä kasvoi suureksi.


title: E. W. Kenyon

text: Kenyon muutti Seattleen 1931, ja perusti sinne New Covenant Baptist -kirkon. Saman vuoden aikana hän aloitti julkaisutoimintansa ja alkoi käyttää radiota oman julistuksensa levittämisessä. Hänen radiosaarnaohjelmansa tunnettiin nimellä "Kenyon's Church of Air". Monet Kenyonin kirjat on kirjoitettu radiosaarnojen käsikirjoituksien pohjalta.


title: E. W. Kenyon

text: Kenyon kuoli 80-vuotiaana, 19. maaliskuuta 1948. Kenyon oli toiminut pitkän uransa aikana useissa metodisti- ja baptistiseurakunnissa, opettanut menestysteologiaa useissa perustamissaan raamattukouluissa, julkaissut Kenyon's Herald of Life -lehteä, julkaissut useita kirjoja ja tuottanut radio-ohjelmia.


title: It’s Just a House Without You

text: It's Just a House Without You on yhdysvaltalaisen soul-laulaja Brook Bentonin single, joka on ilmestynyt Mercury Recordsin sarjanumerolla 71859. Singlen kääntöpuolella on perinnekappale "Frankie and Johnny". Levyn on valmistanut Suomessa Oy R.E. Westerlund Ab.Kappaleen on orkesterille sovittanut ja sitä johtaa Belford Hendricks.


title: It’s Just a House Without You

text: Kappaleen on orkesterille sovittanut ja sitä johtaa Stan Applebaum.


title: HMCS Athabaskan

text: HMCS Athabaskan on ollut neljän Kanadan laivaston aluksen nimenä.


title: Grimselsola

text: Grimselsola () on Bernin Alpeilla, Sveitsissä, Bernin ja Wallisin kantonien rajalla sijaitseva sola. Solan korkeus merenpinnan tasosta on 2 165 metriä.


title: Grimselsola

text: Solan on Reinin ja Rhônen vesistöjen välinen vedenjakaja. Solan eteläpuoli sijaitsee Obergomsin kunnassa ja se laskeutuu kohti Gomsinlaakson koillisosaa ja Rhônejokea. Solan pohjoispuoli on Guttannenin kuntaa ja sola laskee Grimselsee-järven jälkeen Aarejoen kulkureittiä Haslitalin laaksoon. Solan kautta kiemurtelee valtatie 6, Grimselstrasse.


title: Furkasola

text: Furkasola () on Sveitsissä Urin Alpeilla Wallisin ja Urin kantonien rajalla sijaitseva sola. Gomsin laakson koillispäädyssä olevan solan korkeus merenpinnan tasosta on 2 431 metriä.


title: Furkasola

text: Solan kautta kiemurtelee valtatie 19 (H19), joka käy myös hyvin lähellä Rhonegletscherin jäätikköä. Solatie on talvisin suljettu. Viime vuosina katkos on kestänyt noin seitsemän kuukautta, loka-marraskuun vaihteesta touko-kesäkuun vaihteeseen. Talviaikaan reitin autoliikenne hoidetaan Furkan pohjatunnelin kautta autojunilla.


title: Furkasola

text: James Bond -elokuvaklassikko "007 ja kultasormi" on kuvattu osittain Furkassa.


title: Tiikerihyttynen

text: Tiikerihyttynen ("Aedes albopictus") on hyttysten heimoon kuuluva aasialainen laji. Lajista käytetään myös nimitystä aasian tiikerihyttynen. Laji saapui Eurooppaan käytettyjen autonrenkaiden kaupan mukana. Autonrenkaiden sisälle oli jäänyt vettä, jonne hyttynen oli muninut. Laji kantaa vähintään 22 virusta, joista yksi on denguekuumevirus. Tiikerihyttystä pidetään yhtenä maailman sadasta haitallisimmasta vieraslajista. Hyttysen pisto on lisäksi muita hyttysiä kivuliaampi. Lajin leviämisen Alppien pohjoispuolelle estää liian kylmät talvet.


title: Johnny Leoni

text: Johnny Leoni (s. 30. kesäkuuta 1984 Sion) on sveitsiläinen jalkapalloilija, pelipaikaltaan maalivahti. Hän edustaa FC Zürichiä, johon hän siirtyi vuonna 2003 FC Sionista. Leoni on ollut nykyisen joukkueensa ykkösmaalivahti vuodesta 2005 lähtien ja on ollut voittamassa Sveitsin cupia samana vuonna sekä maan pääsarjaa vuosina 2006 ja 2007.


title: Johnny Leoni

text: Leoni on ollut Sveitsin maajoukkueen mukana muun muassa MM-kisoissa 2010, mutta ei ole pelannut joukkueessa vielä yhtäkään ottelua.


title: Brook Benton

text: Brook Benton (oikealta nimeltään Benjamin Peay, 19. syyskuuta 1931 – 9. huhtikuuta 1988) oli menestyksekäs yhdysvaltalainen laulaja ja lauluntekijä. Hän oli etenkin hienostunut balladien tulkitsija.


title: Brook Benton

text: Benton syntyi Camdenissa, Etelä-Carolinassa. Hänen isänsä oli muurari, ja hänellä oli kuusi sisarusta. Brookin ohella nämä kaikki lauloivat paikallisessa kirkkokuorossa. Tullessaan 12 vuoden ikään Benton työskenteli maitomiehenä kotikaupungissaan ja oli Camden Jubilee Singersin tärkeä jäsen.


title: Brook Benton

text: Benton muutti New Yorkiin, jossa hän oli aluksi yleinen työntökärryillä jakelija Manhattanin vaatturipiireissä. Hän piti yllä lauluharrastusta rhythm and blues –ryhmässä Sandmen. Välillä hän palasi etelään tehdäkseen kiertueen Bill Landford Spiritual Singersin kanssa.


title: Brook Benton

text: Tämän jälkeen hän oli kuorma-autonkuljettajana jakaen demolevyjä studioiden ja levy-yhtiöiden palveluksessa. Lopulta hän pääsi itse demolevylaulajaksi. Tässä työssä hän oli niin tuottelias, että hän lauloi yli 500 demolla. Lopulta Benton alkoi tehdä levyjä myös omalla nimellään. Levytykset Columbialle ja RCA:lle jäivät kuitenkin ilman menestystä.


title: Brook Benton

text: Sitten kuitenkin tapaaminen musiikkikustantaja Dave Dreyerin kanssa avasi portin Bentonin hittiparaatille. Hän möi yli 15 miljoonaa levyä viiden vuoden aikana.


title: Brook Benton

text: Brook Benton on myös menestyksekäs lauluntekijä. Hänellä on tilillään yli 100 kopiosuojattua nimikettä. Hän on tehnyt esimerkiksi Roy Hamiltonin levyttämät kappaleet I'm a Dream ja Everything.


title: Brook Benton

text: Vuoden 1958 toukokuussa Nat 'King' Cole vei Bentonin balladin Looking Back USA:n Top 10 –listalla sijalle #5. Toinen esimerkki Colen levyttämistä Bentonin kappaleista on Nothing in the World.


title: Brook Benton

text: Vielä saman vuoden joulukuussa Clyde McPhatter sai USA:ssa ensimmäisen Top 10 –hittinsä Bentonin kappaleella "A Lover's Question". Sijoitus oli korkeimmillaan #6.


title: Brook Benton

text: Vuoden 1959 maaliskuussa oli sitten Bentonin oma vuoro saada ensimmäinen Top 10 –hitti ajattomalla balladillaan "It's Just a Matter of Time", joka ilmestyi Mercury-yhtiön julkaisemana ja pääsi listalla sijalle #3.


title: Brook Benton

text: Saman vuoden marraskuussa Benton pääsi USA:n singletilaston sijalle #6 R&B-balladillaan "So Many Ways". Se oli Bentonin toinen Top 10 –hitti, mutta jo kahdeksas USA:n listoille päässyt Bentonin kappale sinä vuonna.


title: Brook Benton

text: Menestystä tuli myöhemminkin, ja Benton oli yksi myyvimmistä artisteista 1960-luvun alussa. Kokonaismyynti on noin 20 miljoonaa ja hänellä on kaksi tusinaa US Top 40 –hittiä omissa nimissään.


title: Brook Benton

text: Benton koki uuden tulemisen vielä seuraavallakin vuosikymmenellä, tällä kertaa soul-markkinoilla menestyvän Atlantic-levy-yhtiön artistina. Joulukuussa 1969 tuottaja Arif Mardin vei veteraanilaulajan Floridan Miamiin Criteria-studioille. Tällöin levytettiin kenties ns. lopullinen versio Tony Joe Whiten kappaleesta Rainy Night in Georgia. Tultaessa maaliskuulle 1970 kappale oli jo myynyt miljoonan verran.


title: Brook Benton

text: AlbumitSinglet


title: Ricardo Canales

text: Ricardo Gabriel Canales Lanza (s. 30. toukokuuta 1982 La Ceiba) on hondurasilainen jalkapalloilija, pelipaikaltaan maalivahti. Hän pelasi vuosina 2001–2006 CD Victoriassa ja vuosina 2006-2010 CD Motaguassa. Canales ei edusta nykyään mitään seuraan, sillä hänen sopimuksensa Motaguan kanssa loppui vuoden 2010 kesällä. Hän on ollut voittamassa Hondurasin liigan syysmestaruutta 2006 ja Väli-Amerikan seuramestaruutta 2007.


title: Ricardo Canales

text: Canales on pelannut Hondurasin maajoukkueessa kolme ottelua ja oli joukkueen mukana MM-kisoissa 2010. Hän ei kuitenkaan pelannut turnauksessa yhtäkään ottelua.


title: Kemiön vaakuna

text: Kemiön vaakuna oli Kemiön kunnan tunnus. Vaakunan aiheena on vanha kulttuuriseutu, jonka maisemaa värittävät tyypilliset jalot lehtipuut.


title: Kemiön vaakuna

text: Vaakunan selitys on ”kilpi lehmuskoroisesti puna-kultakatkoinen.” Vaakunan on suunnitellut Gustaf von Numers, ja Kemiön kunnanvaltuusto hyväksyi sen kokouksessaan 30. tammikuuta 1963. Sisäasiainministeriö vahvisti vaakunan käyttöön 24. syyskuuta samana vuonna.


title: Kemiön vaakuna

text: Vaakuna jäi epäviralliseksi kotiseutuvaakunaksi 2009, kun Kemiö muodosti yhdessä Västanfjärdin ja Dragsfjärdin kuntien kanssa Kemiönsaaren kunnan.


title: Martín Emilio Vázquez

text: Martín Emilio Vázquez (s. 14. tammikuuta 1969 Uruguay) on uruguaylainen jalkapalloerotuomari. Hänen ensimmäinen kansainvälinen ottelunsa oli Venezuelan ja Argentiinan välinen kohtaaminen 9. syyskuuta 2003. Tämän jälkeen hän on tuominnut mm. Pekingin olympialaisissa, Copa Libertadoresissa, Saksan MM-kilpailujen karsinoissa sekä Etelä-Afrikan MM-kilpailujen karsinnoissa ja lopputurnauksessa.


title: Martín Vázquez (täsmennyssivu)

text: Nimi Martín Vázquez voi viitata ainakin seuraaviin henkilöihin:


title: Noel Valladares

text: Noel Eduardo Valladares Bonilla (s. 3. toukokuuta 1977 Comayagua) on hondurasilainen jalkapalloilija, pelipaikaltaan maalivahti. Hän edustaa CD Olimpiaa, johon hän siirtyi vuonna 2005.


title: Noel Valladares

text: Valladares on pelannut maajoukkueessa 104 ottelua ja on ollut pelaamassa muun muassa Sydneyn olympialaisissa 2000 ja MM-kisoissa 2010.


title: Donis Escober

text: Donis Salatiel Escober Izaguirre (s. 3. helmikuuta 1980 San Ignacio) on hondurasilainen jalkapalloilija, pelipaikaltaan maalivahti. Hän edustaa CD Olimpiaa, jossa hän on pelannut koko uransa. Escober on pelannut Hondurasin maajoukkueessa 12 ottelua ja oli joukkueen mukana MM-kisoissa 2010. Hän ei kuitenkaan pelannut turnauksessa yhtäkään ottelua.


title: Miguel Pinto

text: Miguel Ángel Pinto Jerez (s. 4. heinäkuuta 1983 Santiago) on chileläinen jalkapalloilija, pelipaikaltaan maalivahti. Hän edustaa Universidad de Chileä, jossa hän on pelannut koko uransa. Seurassa hän on ollut voittamassa maan pääsarjan kevätkautta vuonna 2009.


title: Miguel Pinto

text: Pinto on pelannut Chilen maajoukkueessa 14 ottelua ja on ollut mukana muun muassa MM-kisoissa 2010. Hän ei kuitenkaan pelannut turnauksessa yhtäkään ottelua.


title: M/S Brahe

text: M/S Brahe oli Saimaan Matkaverkko Oy:n omistama risteilyalus, joka valmistuessaan vuonna 1943 oli sotalaiva. Alus liikennöi Suomenlahden ja Saimaan välistä reittiliikennettä.Laiva myytiin Norjaan vuonna 2016, ja se sai takaisin vanhan norjalaisen nimensä M/S "Sunnhordland".


title: M/S Brahe

text: Alus on rakennettu sotalaivaksi Chicagossa vuonna 1943. Yhdysvaltain laivastossa alus tunnettiin nimellä USS "PCE 830". Ison-Britannian lipun alla alus palveli toisessa maailmansodassa nimellä HMS "Kilchrenan", jolloin se toimi pääasiassa sukellusvenejahdissa Gibraltarilla ja Länsi-Afrikan rannikolla. Se oli varustettu muun muassa ilmatorjuntatykeillä, konekivääreillä ja syvyyspommeilla.


title: M/S Brahe

text: Toisen maailmansodan jälkeen alus myytiin Norjaan vuonna 1948, ja se muutettiin matkustaja-autolautaksi nimellä MS "Sunnhordland". Alus toimi postilaivana Bergenin ja Stavangerin välillä vuoteen 1973 asti. Tuolloin alukseen mahtui noin 600 matkustajaa ja 13 henkilöautoa.


title: M/S Brahe

text: Tämän jälkeen laiva myytiin Suomeen Oy Fagerlines Ab:lle, ja siitä tuli MS "Kristina Brahe" silloisen kotipaikkansa Ristiinan mukaan. Neitsytmatkansa "Kristina Brahe" teki vuonna 1975. Alkuvuosina alus liikennöi pääasiassa Saimaalla. Seuraavina vuosina risteilyalue laajentui Viipuriin ja Suomenlahden rannikolle. Vuonna 1982 alus liikennöi Suomenlahden yli Helsingistä Tallinnaan ja seuraavana vuonna Leningradiin. Joulukuussa 1984 Fagerlines myi laivan kotkalaiselle Rannikkolinjat Oy:lle, jonka nimeksi muuttui myöhemmin Kristina Cruises.


title: M/S Brahe

text: Saimaa Travel vuokrasi M/S "Kristina Brahe"n kahdeksi vuodeksi tanskalaiselle Nordic Cruise Linesille.


title: M/S Brahe

text: Elokuussa 2010 Kristina Cruises myi "Kristina Brahen" Saimaan Matkaverkko Oy:lle. Alus asetettiin Suomenlahden ja Saimaan välille reittiliikenteeseen, ja sen nimi muutettiin "Braheksi".


title: M/S Brahe

text: Saimaa Travel myi M/S "Brahen" norjalaiselle yritykselle elokuussa 2016. Alus remontoidaan Tallinnassa, minkä jälkeen se alkaa liikennöimään nimellä M/S "Sunnhordland".


title: M/S Brahe

text: Aluksen pituus on 56,8 metriä ja leveys 10,8 metriä. Syväys on 3,3 metriä. Alukseen mahtuu 200 matkustajaa. Aluksen magneettikompassi ja ruori ovat alkuperäisiä, ja valonheittimissä lukee "US Navy". Runko on alkuperäinen joltain osin.


title: Kanavanippu F

text: Kanavanippu F on vuonna 2010 aloittanut uusi Anvian digitaalisen televisioverkon DVB-T2-tekniikalla UHF-taajuuksilla toteutettu kanavanippu Manner-Suomen 19 maakunnassa. Kanavanippu käyttää videon pakkaukseen MPEG-4 AVC/h.264-koodekkia, eikä se näy Ahvenanmaan maakunnassa.


title: Kanavanippu F

text: Valtioneuvosto myönsi 1. syyskuuta 2010 mennessä tehdyistä hakemuksista ensimmäiset toimiluvat ajalle 1. tammikuuta 2011 – 31. joulukuuta 2016. Luvanhaltijan oli aloitettava ohjelmatoiminta 1. maaliskuuta 2011 mennessä.


title: Kanavanippu F

text: Kanavanippu F:n tiedonsiirtonopeus on 37,2 Mb/s. Tämä siirtokyky voidaan jakaa viiteen teräväpiirtokanavaan, joista jokaisen siirtonopeus on 6,3 Mb/s, yhteensä 31,5 Mb/s. Jäljelle jäävä 5,7 Mb/s voidaan jakaa tavallisen erottelukyvyn kanaville, joista jokainen edellyttää 1,5 Mb/s -tiedonsiirtonopeutta. Yhden teräväpiirtokanavan kaistaleveydellä voidaan toteuttaa neljä tavallisen terävyyden televisiokanavaa valinnaisesti.


title: Kanavanippu F

text: Suomessa 2009-2010 yleisesti käytössä olevat digitaalitelevisiot ja digitaalimuuntimet (digiboksit) eivät kykene käsittelemään DVB-T2-tekniikalla toteutettuja televisiolähetyksiä. Tämän vuoksi näitä lähetyksiä varten on hankittava siihen erikseen valmistetut laitteet. Islannin, Irlannin, Norjan, Ruotsin, Suomen ja Tanskan televisioyhtiöiden ja maanpäällisten televisioverkko-operaattoreiden yhteinen forum, NorDig, on määritellyt pohjoismaiseen DVB-T2:een liittyviä laitteilta odotettavia minimivaatimuksia.


title: Luis Marín Barahona

text: Luis Antonio Marín Barahona (s. 18. toukokuuta 1983 Santiago) on chileläinen jalkapalloilija, pelipaikaltaan maalivahti. Hän edustaa Unión Españolaa, jossa hän on pelannut vuodesta 2008 saakka. Marín on pelannut Chilen maajoukkueessa kolme ottelua. Hän oli joukkueen mukana MM-kisoissa 2010, mutta ei pelannut turnauksessa yhtäkään ottelua.


title: En plats i solen

text: En plats i solen (Paikka auringossa) on ruotsalaisen alternative rock-yhtye Kentin yhdeksäs studioalbumi. Se julkaistiin 30. kesäkuuta 2010, vain kahdeksan kuukautta Röd-albumin jälkeen, mutta se oli ladattavana yhtyeen kotisivuilta jo 23. kesäkuuta.


title: En plats i solen

text: Levy on tuotettu yhdessä tuottaja Stefan Bomanin kanssa, joka oli mukana tekemässä "Du & jag döden"-albumia vuonna 2005. Ensimmäinen single "Gamla Ullevi" / "Skisser för sommaren", ilmestyi 14. kesäkuuta 2010, samana päivänä kun yhtye julkaisi albumin yksityiskohdat. "En plats i solen" kohosi listojen ensimmäisiksi Ruotsissa ja Suomessa. Norjassa toiseksi ja Tanskassa neljänneksi.


title: En plats i solen

text: Albumin kappaleet on kirjoittettu ja nauhoitettu vuoden 2010 alkukeväästä, ja viimeistelty 8. kesäkuuta 2010. Jotkut kappaleista ovat jäänteitä Röd-levyltä. Laulaja Joakim Berg kertoi Svenska Dagbladetille, että he halusivat nauhoittaa kappaleet "kun ne olivat yhä tuoreita".


title: Vähän valoo (albumi)

text: Vähän valoo on suomalaisen Gregory ja Vähän Valoo –yhtyeen ainoa studioalbumi vuodelta 1991. Levyn on tuottanut Pave Maijanen ja julkaissut Fazer Finnlevy Kräk!-merkillä. Musiikkikasetin sarjatunnus on KRÄMK 55.


title: Vähän valoo (albumi)

text: Jouko Nikula on toiminut äänittäjänä Oulun Soundmix Studiossa ja Risto Hemmi Helsingin Finnvoxissa. Pauli Saastamoinen on masteroinut kappaleet ja Mika Jussila tehnyt kaiverruksen Finnvoxissa.


title: Vähän valoo (albumi)

text: Kansitaiteilija on Tapani Kaukoniemi.


title: Vähän valoo (albumi)

text: Kiitoksissa on mainittu mm. Studio Tico-Tico, Watti-Matti ky sekä Kitara ja Rumpuhuone ky.


title: Vähän valoo (albumi)

text: Kaikki kappaleet on tehnyt salanimi Gregory V. eli Eero Ainesmaa. Hän on myös sovittanut kappaleet Pave Maijasen kanssa lukuun ottamatta kappaleita "Kuunvalonainen" ja "Miltä tuntuu", jotka Maijanen on sovittanut yksin.


title: Irlanti yleisurheilun Euroopan-mestaruuskilpailuissa

text: Irlanti on saavuttanut yleisurheilun ulkoratojen täyden ohjelman Euroopan-mestaruuskilpailuissa 15 mitalia, joista kolme on kultaa. EM-kisojen mitalitilastossa se on 30. sijalla. Irlannin oli tarkoitus osallistua jo ensimmäisiin, vuoden 1934 EM-kilpailuihin, mutta se perui osanottonsa, kun Pohjois-Irlannin urheilijat määrättiin Ison-Britannian joukkueeseen, joka ei edes ollut osallistumassa kisoihin.


text: Irlannin mitalit ovat yhdeksän eri urheilijan tuomia. Maan ainoa kultamitalisti on kestävyysjuoksija Sonia O'Sullivan. Hänen lisäkseen useammin kuin kerran on mitaleille yltänyt 100 metrin aitajuoksija Derval O'Rourke. Ensimmäinen pistesijoille yltänyt irlantilainen oli Bernissä 1954 viidenneksi 110 metrin aitajuoksussa sijoittunut Eamonn Kinsella ja ensimmäinen mitalisti neljä vuotta myöhemmin Tukholmassa pronssia 1 500 metrin juoksussa saavuttanut Ronald Delany.


title: Lindhurst High Schoolin surmat

text: Lindhurst High Schoolin surmat tapahtuivat Kalifornian Olivehurstissa 1. toukokuuta 1992, kun 20-vuotias Eric Houston aloitti ampumisen entisessä koulussaan. Opiskelijat Beamon Hill, Judy Davis ja Jason White kuolivat, samaten opettaja Robert Brens. Kymmenen muuta henkilöä loukkaantui. Ampuja piti lisäksi kymmeniä opiskelijoita panttivankeina tuntien ajan ennen antautumistaan. Surmansa saanut opettaja oli aiemmin antanut tälle hylätyn arvosanan yhteiskuntaopissa, mikä oli estänyt valmistumisen.


title: Lindhurst High Schoolin surmat

text: Houston oli jo uhannut ammuskelulla tilaisuudessa, joka oli ollut tarkoitus järjestää päivän päätteeksi, mutta joka peruttiin. Aseinaan hän käytti haulikkoa ja kivääriä.


title: Lindhurst High Schoolin surmat

text: Houstonin todettiin olleen mieleltään terve, ja hänet tuomittiin kuolemaan. Hän odottaa teloitustaan San Quentinissa.


title: Lindhurst High Schoolin surmat

text: Tapahtumiin pohjautuu elokuva "" (1997).


title: Turkki yleisurheilun Euroopan-mestaruuskilpailuissa

text: Turkki on saavuttanut yleisurheilun ulkoratojen täyden ohjelman Euroopan-mestaruuskilpailuissa 28 mitalia, joista 11 on kultaa. EM-kisojen mitalitilastossa se on 21. sijalla. Turkin ensimmäinen mitalisti oli Brysselissä 1950 pronssia kolmiloikassa saavuttanut Ruhi Sarialp. Muut mitalit ovat 2000-luvulta juoksulajeista. Süreyya Ayhan voitti 1 500 metrillä kultaa Münchenissä 2002 ja etiopialaissyntyinen Elvan Abeylegesse saavutti 5 000 metrillä pronssia Göteborgissa 2006. Barcelonan EM-kisoissa 2010 Turkki sijoittui mitalitilastossa kuudenneksi kolmella mitalillaan: Abeylegesse saavutti kultaa molemmilla pitkillä ratajuoksumatkoilla, ja lisäksi kultaa voitti Nevin Yanıt 100 metrin aitajuoksussa. Toinen etiopialaissyntyinen kestävyysjuoksija Alemitu Bekele voitti alun perin 5 000 metrin kilpailun, mutta hänet hylättiin myöhemmin dopingrikkomuksen vuoksi. Helsingissä 2012 Turkki oli mitalitilastossa lopulta yhdeksäs neljän mitalin saaliillaan: Polat Kemboi Arıkan voitti kultaa 10 000 metrin juoksussa ja saavutti pronssia 5 000 metrillä. Gülcan Mıngır voitti kultaa 3 000 metrin estejuoksussa. Hopealle ylsi Tarık Langat Akdağ 3 000 metrin estejuoksussa. Nevin Yanıt voitti alun perin 100 metrin aitajuoksun ja Aslı Çakır Alptekin ja Gamze Bulut ottivat kaksoisvoiton 1 500 metrin juoksussa, mutta heidät hylättiin myöhemmin dopingin vuoksi. Zürichissä 2014 Ali Kaya oli Turkin ainoa mitalisti saavutettuaan pronssia 10 000 metrin juoksussa.


text: Amsterdamissa 2016 Turkki saavutti neljä kultamitalia ja yhteensä 12 mitalia ollen mitalitilaston neljäs. Kultaa voittivat Yasemin Can 5 000 metrin ja 10 000 metrin juoksussa, Polat Kemboi Arıkan 10 000 metrillä ja Yasmani Copello 400 metrin aitajuoksussa. Amsterdamissa Turkin joukkueen 39 urheilijasta 17 oli syntyperältään ei-turkkilaisia. Kultamitalistit Yasemin Can ja Polat Kemboi Arıkan ovat kenialaistaustaisia ja Yasmani Copello kuubalaistaustainen. Berliinissä 2018 Turkki saavutti viisi mitalia; Ramil Quliyev voitti kultaa 200 metrin juoksussa, hopeaa saavuttivat Yasmani Copello 400 metrin aitajuoksussa ja miesten pikaviestijoukkue ja pronssia saavuttivat Jak Ali Harvey 100 metrillä ja Yasemin Can 5 000 metrillä.


title: Luxemburg yleisurheilun Euroopan-mestaruuskilpailuissa

text: Luxemburg on saavuttanut yleisurheilun ulkoratojen täyden ohjelman Euroopan-mestaruuskilpailuissa yhden mitalin. EM-kisojen mitalitilastossa se on 40. sijalla. Lisäksi kuusi luxemburgilaisurheilijaa on yltänyt pistesijoille.


text: Luxemburgin ainoa EM-mitalisti on Göteborgissa 2006 hopeaa 800 metrin juoksussa saavuttanut David Fiegen. Ensimmäiset pistesijansa maa sai Oslossa 1946, kun Charles Heirendt sijoittui 10 000 metrin juoksussa kuudenneksi ja Triny Bourkel saavutti korkeushypyssä saman sijan. Brysselissä 1950 Fred Hammer sijoittui pituushypyssä kuudenneksi. Bernissä 1954 Gérard Rasquin oli 800 metrin juoksussa kuudes, Ateenassa 1969 Charles Sowa 50 kilometrin kävelyssä seitsemäs ja Berliinissä 2018 Bob Bertemes kuulantyönnössä kuudes.


title: Islanti yleisurheilun Euroopan-mestaruuskilpailuissa

text: Islanti on saavuttanut yleisurheilun ulkoratojen täyden ohjelman Euroopan-mestaruuskilpailuissa viisi mitalia, joista kolme on kultaa. EM-kisojen mitalitilastossa se on 32. sijalla. Maan mitalit ovat vuosilta 1946–1958 ja niistä kaksi on pituussuuntaisista hyppylajeista, kaksi kuulantyönnöstä ja yksi kymmenottelusta.


title: Edward Allworthy Armstrong

text: Edward Allworthy Armstrong (8. lokakuuta 1900 Belfast – 19. joulukuuta 1978 Cambridge) oli irlantilainen lintutieteilijä.


title: Edward Allworthy Armstrong

text: Armstrong opiskeli filosofiaa ja psykologiaa Belfastin Queens' Universityssä, jonka jälkeen hän opiskeli kaksi vuotta teologiaa Cambridgen yliopistossa. Myöhemmin hän opiskeli vielä antropologiaa ja pari vuotta kiinaa Hongkongin yliopistossa. Työskenneltyään nuorena useissa seurakunnissa hän päätyi vuonna 1943 Parish Church of St. Markiin Newnhamiin Cambridgeen, josta hän jäi eläkkeelle vuonna 1966.


title: Edward Allworthy Armstrong

text: Armstrong oli amatöörilintutieteilijä, joka tutki peukaloisen ("Troglodytes troglodytes") käyttäytymistä, ja julkaisi aiheesta maineikkaan teoksen "The Wren" vuonna 1955.


title: Edward Allworthy Armstrong

text: Armstrong julkaisi sekä hengellisiä että lintutieteellisiä kirjoja. Viimeksimainittuja ovat "Birds of the Grey Wind" (1940), "Bird Display and Behaviour" (1942), "The Way Birds Live" (1943), "Shakespeare’s Imagination" (1946), "Bird Life" (1949), "The Wren" (1955), "The Folklore of Birds an Enquiry Into the Origin & Distribution of Some Magico Religious Traditions" (1959), "The Folklore of Birds" (1963), "The Gospel Parables" (1967), "Saint Francis : Nature Mystic" (1973), "The Life and Lore of the Bird", "Discovering Bird Song" (1975) ja "Discovering Bird Courtship" (1978).


title: Lee Thompson Young

text: Lee Thompson Young (1. helmikuuta 1984 Columbia, Etelä-Carolina – 19. elokuuta 2013 Los Angeles, Kalifornia) oli yhdysvaltalainen näyttelijä, joka tuli tunnetuksi televisiosarjasta "The Famous Jett Jackson". Hänen viimeinen roolinsa oli poliisietsivä Barry Frost TNT:n poliisidraamasarjassa "Rizzoli & Isles".


title: Lee Thompson Young

text: Young päätyi näyttelijäksi Big Brothers and Big Sisters teatteriryhmän myötä, jotka keräsivät rahaa ”A Night of Stars and Dreams” -tapahtumaansa. Young näytteli tapahtumassa Martin Luther King Junioria, joka sai hänet jatkamaan näyttelemistä teatterin parissa. Pian Young päätti kerätä rahaa matkustaakseen New Yorkiin saadakseen agentin. Tämän myötä hän näytteli useissa teatteriryhmissä pitkin Columbiaa. Kevätloman aikana Young pääsi lopulta matkustamaan New Yorkiin, jonne hän muutti 12-vuotiaana koulun päättyessä.


title: Lee Thompson Young

text: Young teki aluksi ensimmäisen televisiomainoksensa Robitussin Cough Syrup mainokseen. Sittemmin hän sai ensimmäisen televisioroolinsa Disneyn tuottamassa The Famous Jett Jacksonissa, jossa Young esitti pääosaa vuosina 1998–2001. Menestyksen myötä sarjasta tehtiin myös televisioelokuva "". Sarjan päätyttyä Young jatkoi uraansa tehden lähinnä vierasrooleja sarjoihin kuten "Oikeuden puolesta", "Jake 2.0", "Smallville", "South Beach" ja "". Smallvillessä hän esitti sarjakuvasankari Victor Stonea.


title: Lee Thompson Young

text: Young ei ilmestynyt "Rizzoli & Isles" -sarjan kuvauksiin ja poliisi löysi näyttelijän kuolleena kotoaan. Youngin manageri Jonathan Baruch vahvisti kuolinsyyksi itsemurhan.


title: Bernard Altum

text: Johann Bernard Theodor Altum (31. joulukuuta 1824 Münster - 1. helmikuuta 1900 Eberswalde) oli saksalainen roomalaiskatolilainen pappi, eläintieteilijä ja metsäntutkija.


title: Bernard Altum

text: Bernard Altumin vanhemmat olivat suutari Bernard Theodor Altum ja vaimonsa Anna Gertrude Antonette Huder. Altum oli huomattavan oppinut: hän opiskeli teologiaa, filologiaa, geologiaa, kasvi- ja eläintiedettä, filosofiaa, anatomiaa ja psykologiaa. Hän väitteli tohtoriksi Berliinin yliopistossa 1856. 1850-luvulla hän työskenteli Martin Lichtensteinin johdolla Berliiniin Eläinmuseossa. Vuonna 1869 Altum nimitettiin Julius Theodor Christian Ratzeburgin seuraajaksi Eberswalden metsäopiston johtajaksi.


title: Bernard Altum

text: Altum oli myös lintutieteilijä, joka julkaisi useita tieteellisiä kirjoituksia. Häntä voidaan pitää reviiri-käsitteen isänä, vaikka englantilainen Eliot Howard 50 vuotta myöhemmin iskosti käsitteen lintutieteeseen.


title: Martinus Osendarp

text: Martinus Bernardus ”Tinus” Osendarp (21. toukokuuta 1916 Delft – 20. kesäkuuta 2002 Heerlen) oli alankomaalainen yleisurheilija ja olympiamitalisti, joka kilpaili pikajuoksussa. Hän voitti urallaan kaksi olympiamitalia, pronssia vuoden 1936 olympialaisten 100 ja 200 metriltä. Osendarp menestyi samoilla matkoilla myös EM-kisoissa voittaen yhteensä neljä mitalia. Häntä pidetään vuoden 1938 EM-kisojen pikajuoksukuninkaana, sillä hän voitti kisoissa sekä 100 että 200 metrin juoksut.


title: Martinus Osendarp

text: Osendarp pelasi alun perin jalkapalloa, kunnes ryhtyi harrastamaan pikajuoksua huvin vuoksi. Hänessä havaittiin heti lahjoja, joten hän päätti ottaa yleisurheilun päälajikseen. Osendarp oli ammatiltaan poliisi. Hän liittyi Alankomaiden kansallissosialistiseen puolueeseen vuonna 1941 ja SS:ään vuonna 1943. Työskennellessään Sicherheitsdienstissä hän pidätti useita vastarintasotilaita. Vuonna 1948 Osendarp vangittiin sotarikoksista kahdeksitoista vuodeksi, mutta hän sai kuitenkin työskennellä hiilikaivoksella elättääkseen perheensä. Osendarp vapautettiin jo vuoden 1953 alussa, mutta hän pysyi edelleen kaivosmiehen ammatissa. Myöhemmin hän ryhtyi yleisurheiluvalmentajaksi ja valmensi seuroja Maastrichtissa ja Kerkradessa.


title: Giovanni Pietro Olina

text: Giovanni Pietro Olina (1585 - noin 1645) oli italialainen luonnontieteilijä, filosofi ja teologi.


title: Giovanni Pietro Olina

text: Vuonna 1622 Olina ja hänen työnantajansa Cassino dal Pozzo julkaisivat lintujenpitoa käsittelevän teoksen "L’Uccelliera overo discorso della natura e proprietà di diversi uccelli e in particolare di que’ che cantano, con il modo di prendergli, conoscergli, allevarli e mantenergli". Teoksessa kirjoittajat esittävät lintujen pyydystämiseen ja elättämiseen liittyviä tietoja, joista huomattava osa oli lainattu varhaisemmasta kirjallisuudesta. Tärkein lähde lienee ollut Antonio Valli da Todin teos vuodelta 1601.


title: Norja yleisurheilun Euroopan-mestaruuskilpailuissa

text: Norja on osallistunut yleisurheilun ulkoratojen täyden ohjelman Euroopan-mestaruuskilpailuihin ensimmäisistä, vuoden 1934 kisoista alkaen. Se on saavuttanut yhteensä 44 mitalia, joista 13 on kultaa. EM-kilpailujen mitalitilastossa Norja on 17. sijalla. Ilman mitalia maa on jäänyt vain neljissä kisoissa. EM-kilpailujen isäntämaana Norja toimi vuonna 1946, jolloin kilpailtiin Oslossa.


text: Norjan ensimmäiset EM-kisamitalistit olivat Torinossa 1934 hopeaa saaneet korkeushyppääjä Birger Halvorsen ja pituushyppääjä Otto Berg sekä pronssille sijoittunut pika-aitajuoksija Holger Albrechtsen. Kaksinkertaisia Euroopan-mestareita ovat keihäänheittäjä Andreas Thorkildsen ja kestävyysjuoksija Jakob Ingebrigtsen. Kultamitalisteista neljällä on myös himmeämpi mitali, ja kaikkiaan kymmenen urheilijaa on yltänyt mitaleille kahdesti: Thorkildsen, pikajuoksijat Haakon Tranberg ja Geir Moen, 800 metrin juoksija Audun Boysen, kestävyysjuoksijat Grete Waitz, Ingrid Kristiansen, Henrik Ingebrigtsen, Jakob Ingebrigtsen ja Karoline Bjerkeli Grøvdal sekä moukarinheittäjä Sverre Strandli.


title: Jesper Duus

text: Jesper Duus (s. 24. marraskuuta 1967 Glostrup, Tanska) on tanskalainen entinen jääkiekkopuolustaja. Hän pelasi urallaan kotimaansa lisäksi myös Ruotsissa, Saksassa ja Itävallassa. Duus laukoi oikealta. Hän on toiminut urallaan myös pelaaja-valmentajana Tanskan pääsarjassa.


title: Jesper Duus

text: Duus on Rødovre IK:n kasvatti. Hän pelasi jo ensimmäiset pääsarjaottelunsa kaudella 1983–1984. Keväällä 1986 Duus voitti Tanskan-mestaruuden. Hän pelasi kasvattajaseurassaan kevääseen 1987 asti. Saman vuoden kesäkuussa Edmonton Oilers varasi Duusin numerolla 241. Hän ei kuitenkaan koskaan siirtynyt Pohjois-Amerikkaan.


title: Jesper Duus

text: Kaudeksi 1987–1988 Duus siirtyi Ruotsin Elitserieniin Färjestads BK:n riveihin. Hän viihtyi seurassa peräti yhdeksän kautta kevääseen 1996 asti. Duusin piste-ennätys Elitserienissä on 20 pistettä, jonka hän teki sekä kaudella kausina 1991–1992 että 1992–1993. Kaudella 1992–1993 hän sijoittui puolustajien pistepörssissä yhdeksänneksi. Duus voitti Färjestadissa Ruotsin-mestaruuden 1988 sekä hopeaa 1990 ja 1991. Hän siirtyi Färjestad-vuosiensa jälkeen Saksan DEL-liigan Starbulls Rosenheimin riveihin. Kauden 1997–1998 Duus pelasi Erste Bank Eishockey Ligan VEU Feldkirchissä, jossa hän voitti Itävallan-mestaruuden keväällä 1998. Kaudeksi 1998–1999 Duus palasi taas vuoden tauon jälkeen Rosenheimiin.


title: Jesper Duus

text: Duus palasi kaudeksi 1999–2000 Elitserieniin ja siirtyi MODO Hockeyn riveihin. Hän oli joukkueen tehokkain puolustaja tehoilla 7+12=19. Kauden päätteeksi Duus voitti Elitserien-hopeaa keväällä 2000. Kaudella 2000–2001 hän teki tehot 3+3=6. Yhteensä Duus pelasi Elitserienissä peräti 11 kautta. Hän teki 404 ottelussa tehot 38+76=114. Jäähyminuutteja tuli 207. Duus palasi kaudeksi 2001–2002 kotimaahansa 14 kauden jälkeen. Hän siirtyi Hvidovre Wolvesin joukkueeseen. Duus sijoittui tehoilla 7+28 Tanskan liigan puolustajien pistepörssin kolmanneksi ja syöttöpörssin ensimmäiseksi. Kesken seuraavan kauden 2002–2003 hän siirtyi Hvidovresta loppukaudeksi Herlev Hornetsin riveihin. Duus valittiin kauden päätteeksi Tanskan liigan vuoden kotimaiseksi pelaajaksi. Kausina 2003–2004 ja 2004–2005 hän toimi Herlevin pelaaja-valmentajana.


title: Jesper Duus

text: Kaudeksi 2005–2006 Duus palasi Herlevistä takaisin kasvattajaseuraansa Rødovre Mighty Bullsiin. Hän ei ollut pelannut joukkueessa peräti 18 vuoteen. Duus pelasi joukkueessa kaksi kautta, joista ensimmäisellä hän oli myös joukkueen pelaaja-apulaisvalmentaja. Duus palasi taas kaudeksi 2007–2008 Hvidovreen. Kausi oli hänelle menestys. Vaikka Duus oli jo 40-vuotias, hän oli tehoilla 8+21=29 Hvidovren tehokkain puolustaja. Duus sijoittui puolustajien pistepörssissä kuudenneksi Frederikshavn White Hawksin Mike Martinin kanssa, ja hänet valittiin kauden päätteeksi Tanskan liigan tähdistökentälliseen. Kaudeksi 2008–2009 Duus palasi taas Rødovreen. Hän voitti keväällä 2009 Tanskan liigan pronssia. Kesäkuussa 2009 Duus teki joukkueen kanssa vuoden jatkosopimuksen ja vuotta myöhemmin hän jatkoi sitä taas vuodella.


title: Jesper Duus

text: Duus oli kaudella 2010–2011 Rødovren tehokkain puolustaja tehoilla 3+16=19. Hän sijoittui puolustajien pistepörssissä seitsemänneksi. Kaudeksi 2011–2012 Duus palasi Herlev Hornetsiin, jonka tehokkain puolustaja hän oli tehoilla 2+15=17. Duus lopetti pelaajauransa lopulta 44-vuotiaana kevääseen 2012. Samana keväänä hänet valittiin Tanskan Ice Hockey Hall of Fameen.


title: Jesper Duus

text: Duus on pelannut 14 miesten MM-kilpailut Tanskan joukkueessa. Hänelle ensimmäiset arvokisat olivat vuoden 1989 MM-kilpailut B-sarjassa. Tanska putosi seuraavaksi vuodeksi C-sarjaan. Duus pelasi vuoden 1990 ja 1991 C-sarjan MM-kilpailuissa, joista jälkimmäiset päättyivät Tanskan nousuun takaisin B-sarjaan. Hän pelasi yhteensä yhdeksät B-sarjan/I-divisioonan MM-kilpailut (1989, 1992, 1993, 1994, 1995, 1996, 1997, 1999 ja 2001). Vuoden 1999 turnauksessa hänet valittiin parhaaksi puolustajaksi ja tähdistökentälliseen.


title: Jesper Duus

text: Vuodeksi 2003 Tanska nousi MM-kilpailujen pääsarjaan, eikä joukkue ole sittemmin enää pudonnut sieltä I-divisioonaan. Duus pelasi edusti Tanskaa vuoden 2003 ja 2004 MM-kilpailuissa. Hän pelasi vielä 42-vuotiaanakin vuoden 2010 MM-kilpailuissa kahden ottelun verran.


title: Nuoli (minisarja)

text: Nuoli ("The Arrow") on kanadalaisen CBC:n tuottama kaksiosainen minisarja, joka esitettiin ensimmäisen kerran kotimaassaan tammikuussa 1997. Se kertoo tositapahtumiin pohjautuen Avro Canada CF-105 Arrow -lentokoneen kehitystyöstä 1950-luvulla. Sarjan pääosassa näytteli Dan Aykroyd, joka esitti Avro Canadan johtaja Crawford Gordonia. Sarjassa esiintyivät cameorooleissa muun muassa Michael Moriarty ja Christopher Plummer. Sarjan tuotantokustannukset olivat 7,8 miljoonaa dollaria. "Nuolta" kritisoitiin sen tavasta sekoittaa fakta ja fiktio.


title: Tanska yleisurheilun Euroopan-mestaruuskilpailuissa

text: Tanska on osallistunut yleisurheilun ulkoratojen täyden ohjelman Euroopan-mestaruuskilpailuihin ensimmäisistä, vuoden 1934 kisoista alkaen. Se on saavuttanut yhteensä 14 mitalia, joista neljä on kultaa. EM-kilpailujen mitalitilastossa maa on 28. sijalla.


text: Tanskan ensimmäinen EM-kisamitalisti oli Torinossa 1934 pronssia 10 000 metrin juoksussa saavuttanut Henry Nielsen. Kultaa ovat voittaneet Niels Holst-Sørensen 400 metrin juoksussa Oslossa 1946, Jesper Tørring korkeushypyssä Roomassa 1974, kenialaissyntyinen Wilson Kipketer 800 metrin juoksussa Münchenissä 2002 sekä Sara Slott Petersen 400 metrin aitajuoksussa Amsterdamissa 2016.


text: Yksittäisistä EM-kilpailuista Tanska on menestynyt parhaiten Oslossa 1946, jolloin maa sai kultamitalin lisäksi hopean ja kaksi pronssia sijoittuen kisojen mitalitilastossa kahdeksanneksi. Vuosina 1978–1990 Tanska ei saanut edes yhtään pistesijaa eli sijoitusta kahdeksan parhaan joukkoon. Helsingissä 1994 ainoa pisteille sijoittunut tanskalainen oli neljänneksi pituushypyssä päätynyt puolalaislähtöinen Renata Nielsen. Budapestissa 1998 parhaat tanskalaiset olivat kahdeksanneksi sijoittuneet 800 metrin juoksija Wilson Kipketer ja korkeushyppääjä Pia Zink. Münchenissä 2002 mitaleille ylti kultaa voittaneen Kipketerin lisäksi hopeaa kuulantyönnössä saavuttanut Joachim Olsen, joka Göteborgissa 2006 oli hopeamitalillaan Tanskan ainoa mitalisti. Barcelonassa 2010 Tanska jäi vaille pistesijoja. Helsingissä 2012 Andreas Bube saavutti 800 metrin juoksussa hopeaa ja Rasmus Jørgensen sijoittui seiväshypyssä seitsemänneksi. Zürichissä 2014 tanskalaisurheilijat jäivät ilman mitaleja ja saavuttivat kaksi pistesijaa. Amsterdamissa 2016 Sara Slott Petersen saavutti kultaa 400 metrin aitajuoksussa. Berliinissä 2018 Tanska saavutti kaksi pistesijaa.


title: Heart of a Champion

text: Heart of a Champion on yhdysvaltalaisen rap-artisti Paul Wallin viides studioalbumi. Se julkaistiin 13. heinäkuuta 2010 Warner Brothers Recordsin, Swishahousen ja Asylum Recordsin kautta.


title: Lappeenrannan Energia

text: Lappeenrannan Energia Oy on Lappeenrannassa toimiva, kokonaan kaupungin omistama osakeyhtiö. Yhtiön pääasiallinen toiminta on kaukolämmön, maakaasun, sähkön ja veden jakelu ja myynti. Sähkönjakeluverkko ulottuu Lappeenrannan, Lemin, Taipalsaaren ja Savitaipaleen alueille. Vesihuollosta huolehditaan asemakaavoitetuilla alueilla koko Lappeenrannan kaupungin alueella. Lappeenrannan Energialla on kaksi tytäryhtiötä: Lappeenrannan Lämpövoima Oy ja Lappeenrannan Energiaverkot Oy. Lisäksi Lappeenrannan Energia on osakkaina Suur-Savon Sähkötyö Oy:ssä, Kaukaan Voima Oy:ssä, Suomen Hyötytuuli Oy:ssä, Tuuli-Saimaa Oy:ssä, Vainikkalan Vesi Oy:ssä sekä Väre Energia Oy:ssä.


title: Lappeenrannan Energia

text: Lappeenrannan Energia myy Suomen Luonnonsuojeluliiton sertifioimia EKOenergia-tuotteita Metsävoima ja Tuulivoima.


title: Lappeenrannan Energia

text: Lappeenrannan Energia Oy:n asiakkailleen toimittama energia on valtakunnallisesti hyvin ympäristöystävällistä. Kaukolämmössä uusiutuvien polttoaineiden osuus oli 64,7 prosenttia ja hiilidioksidivapaiden energialähteiden 69 prosenttia. Valtakunnallisesti vastaavat luvut olivat 33 ja 36 prosenttia. Kaukolämmön hiilidioksidin ominaispäästöt olivat 114 kg / MWh, kun valtakunnallinen arvo oli 156,0 kg / MWh.


title: Lappeenrannan Energia

text: Lappeenrannan Energia Oy ottaa aktiivisesti osaa energiatehokkuuden parantamiseen. Yhtiö on mukana energiapalveluiden energiatehokkuussopimuksessa kehittäen oman toiminnan energiatehokkuutta ja avustaen asiakkaiden mahdollisuuksia energiatehokkuuden parantamiseen. Asiakkaille tarjotaan mm. energiatehokkuusneuvontaa, energiapalvelulain mukaiset käyttöraportit, mahdollisuudet reaaliaikaiseen kulutusseurantaan ja sähköiseen asiointiin MinunEnergia-palvelussa.


title: Erkki Puolakka

text: Erkki Mikael Puolakka (17. toukokuuta 1925 Tervo – 22. joulukuuta 2008 Äänekoski) oli suomalainen kestävyysjuoksija, jonka päämatka oli maraton.


title: Erkki Puolakka

text: Puolakka sijoittui Helsingin 1952 olympialaisten maratonilla kahdeksanneksi ajalla 2.29.35,0. Vielä lähempänä arvokisamitalia hän oli kaksi vuotta myöhemmin Bernin EM-kilpailuissa sijoittuessaan Veikko Karvosen voittamalla maratonilla neljänneksi. Hän voitti Košicen maratonin vuosina 1952 ja 1954 (rataennätys 2.27.21) sekä sijoittui Bostonin maratonilla ja Fukuokan maratonilla kolmanneksi vuonna 1954. Kotimaassaan hän voitti Turun maratonin vuonna 1951 ja Suomen Urheilulehden maratonin vuonna 1952. Ruotsi-maaottelussa vuonna 1953 hän sijoittui 10 000 metrin juoksussa toiseksi samalla ajalla ensimmäiseksi sijoittuneen Hannu Postin ja kolmanneksi sijoittuneen Olavi Rinteenpään kanssa.


title: Erkki Puolakka

text: Puolakka edusti seuratasolla Tervon Urheilijoita ja Äänekosken Urheilijoita. Hän voitti Suomen-mestaruuden 11 kilometrin maastojuoksussa vuonna 1951 sekä maratonilla vuosina 1952 ja 1953. Hän saavutti SM-hopeaa maratonilla vuonna 1954 ja SM-pronssia 10 000 metrillä vuonna 1951. Hän juoksi 30 000 metrillä Suomen-ennätyksen 1.39.50,4 vuonna 1951.


title: Alfred Wallis

text: Alfred Wallis (18. elokuuta 1855 – 29. elokuuta 1942) oli englantilainen Cornwallista kotoisin ollut kalastaja ja naivistinen taidemaalari.


title: Alfred Wallis

text: Wallisin maalaukset tulivat tunnetuiksi 1920-luvun lopun jälkeen.


title: Alfred Wallis

text:
Wallis maalasi merimaisemia ja jo kadonneita purjelaivoja muistista, koska höyrylaivojen tultua hän halusi tallentaa nuo ajat maalauksiinsa.
Laivojen ja haaksirikkojen ohella Wallisille ominaisia aiheita olivat maisemat, joissa oli taloja ja puita. Ihmisiä sen sijaan maalauksissa on harvoin. Wallis käytti maalatessaan vain harvoja värejä, usein harmaata, tummanruskeaa, kiiltävää mustaa, erikoisen sävyisiä valkoisia ja voimakasta vihreää. Hän kuvaili maalauksiaan omien kokemustensa ilmauksiksi.


title: Alfred Wallis

text:
Wallisin maalaukset ovat hyvä esimerkki naivistisesta taiteesta. Monet hänen maalauksensa ovat kartan omaisia perspektiivittömyydessään, kuten "The Hold House Port Mear Square Island Port Mear Beach". St Ivesiä kuvaavassa maalauksessa näkyvä erikoinen talo on mukana useissa hänen maalauksissaan. Talo on kuvattu sivusta, mutta loppuosa näkymästä on kuvattu karttamaisesti yläsuunnasta.
Eräänlaista arvoperspektiiviä käyttäen hän kuvasi maalauksen pääaiheen suurimpana riippumatta siitä missä se sijaitsi suhteessa kuvan muihin elementteihin.


title: Alfred Wallis

text: Wallisin vanhemmat Charles ja Jane Wallis muuttivat 1850 Devonportiin Devoniin, missä Alfred ja hänen veljensä Charles syntyivät. Äidin kuoltua perhe muutti Penzanceen. Lopetettuaan koulunsa Wallis meni korinpunojan oppipojaksi, kunnes siirtyi syvänmeren kalastajaksi 1970-luvun alussa. Työhön kuului purjehtimista Atlantin yli kuunarissa Penzancen ja Newfoundlandin välillä.


title: Alfred Wallis

text: Wallis avioitui 20-vuotiaana vuonna 1876. Hänen vaimonsa oli 41-vuotias, ja Wallisista tuli samalla myös viiden lapsen isäpuoli. Avioiduttuaan hän toimi yhä kalastajana New Foundlandin lähellä, mutta kahden lapsista kuoltua hän alkoi työskennellä ja kalastaa kotiseudulla Penzancessa.


title: Alfred Wallis

text: Perhe muutti vuonna 1890 St Ivesiin, missä Wallis työskenteli kauppiaana ostaen romumetallia, purjeita, köyttä ja muita merenkulkuun liittyviä tarvikkeita. Vuonna 1912 hänen liikkeensä lopetti toimintansa. Tämän jälkeen Wallis teki töitä muun muassa paikalliselle antiikkikauppiaalle, jonka liikkeessä hän sai tuntumaa taiteeseen.


title: Alfred Wallis

text: Wallisin vaimo kuoli 1922, ja yksin jäätyään hän alkoi maalata "seuraksi". Wallis sattui aloittamaan maalaamisen sopivasti niihin aikoihin, kun yleinen kiinnostus naivistiseen ilmaisuun heräsi. Lisäksi St Ives oli taiteilijoiden suosiossa. Vuonna 1928 taiteilijat Ben Nicholson ja Christopher Wood perustivat St Ivesiin taiteilijasiirtokunnan. He ilahtuivat Wallisista ja hänen suorasta tavastaan tehdä kuvia. Nicholson kommentoi niiden olevan enemmänkin tapahtumia kuin maalauksia. Taiteilijasiirtokunnan ansiosta Wallis pääsi mukaan 1930-luvun Englannin edistyksellisimpien taiteilijoiden piiriin. Vaikutteet kuitenkin liikkuivat enemmänkin Wallisin taiteesta muiden taiteilijoiden teoksiin.


title: Alfred Wallis

text: Nicholsonin ja Woodin ansiosta Wallisin töitä esiteltiin myös Lontoossa. Vaikka ne saivat huomiota, Wallis myi vain harvoja maalauksiaan ja eli köyhänä.


title: King Gordy

text: Waverly W. Alford III (s. 18. elokuuta 1977 Detroit, Yhdysvallat), tunnetaan paremmin artistinimellä King Gordy on yhdysvaltalainen rap-artisti.


title: King Gordy

text: King Gordy on horrorcore genren edustaja, joka tekee paljon yhteistyötä toisen Detroitilaisen rap-artisti Bizarren kanssa. Gordy on esiintynyt Bizzaren jokaisella studioalbumilla.


title: King Gordy

text: 2012 King Gordy vieraili Bizarren kappaleella "Justin Bieber" jonka sanoituksissa he raiskaavat ja tappavat pop-artisti Justin Bieberin.Kappale herätti sekä laulajan fanien että myös rap-piirien keskuudessa ristiriitaista keskustelua.


title: King Gordy

text: 5. helmikuuta 2013 King Gordya ammuttiin viidesti ryöstön yhteydessä Detroitissa. Artisti ei ole paljastanut juurikaan suurempia yksityiskohtia tapauksesta ja on sittemmin parantunut vammoistaan ja päässyt takaisin musiikin pariin. King Gordy ei kuitenkaan päässyt vammojensa takia esiintymään Gathering of Juggalosiin joka on yksi suurimmista horrorcoreen keskittyvistä festivaaleista.Hän päivitti myös Twitteriin suhtautuvansa nihkeästi jatkamiseensa kyseisen tyylilajin parissa.


title: King Gordy

text: Kesäkuussa 2013 King Gordy kyseenalaisti Twitterissä menestyvien rap-artistien kuten Lupe Fiascon, Tyler the Creatorin ja Mac Millerin taitoja sanoittajina, mutta ainoastaan Lupe Fiasco vastasi kyseiseen twiittiin. Kahdeksan tuntia kestänyt sanasota saatiin päätökseen ja artistit jopa antoivat toisilleen kehuja, mutta molemmat väittivät voittavansa toisensa rap-battlessa.


title: Aurèle Vandendriessche

text: Aurèle Vandendriessche (s. 4. heinäkuuta 1932 Anzegem) on belgialainen entinen yleisurheilija, joka kilpaili kestävyysjuoksussa. Hän voitti maratonilla EM-hopeaa vuosina 1962 ja 1966. Vandendriessche osallistui myös Bostonin maratonille ja voitti sen vuosina 1963 ja 1964. Hän oli mukana olympialaisissa vuosina 1956–1964. Vandendriesschen paras sijoitus on seitsemäs vuodelta 1964.


title: Aulis Pystynen

text: Aulis Johan Pystynen (3. tammikuuta 1928 Espoo – 6. tammikuuta 1996 Helsinki) oli suomalainen keskimatkojen juoksija.


title: Aulis Pystynen

text: Pystynen kilpaili Helsingin 1952 olympialaisissa 1 500 metrin juoksussa, mutta karsiutui alkuerissä ajalla 3.53,0. Hän kilpaili maaottelussa Ranskaa vastaan vuonna 1952 ja Ruotsia vastaan vuonna 1953.


title: Aulis Pystynen

text: Pystynen saavutti Idrottsklubben-32:n joukkueessa kaksi SM-hopeaa ja kolme SM-pronssia 4 × 800 metrin ja 4 × 1 500 metrin viestijuoksuissa. Henkilökohtaisilla matkoilla hän saavutti SM-pronssia 800 metrillä vuonna 1952 sekä 1 500 metrillä vuosina 1951 ja vuonna 1954. Lisäksi hän voitti 16 SFI:n mestaruutta eri matkoilla sekä kaksi TUL:n mestaruutta maastojuoksussa.


title: Kultapoika

text: Kultapoika ("Golden Boy") on Rouben Mamoulianin ohjaama mustavalkoinen elokuva vuodelta 1939. Elokuva perustuu Clifford Odetsin näytelmään "Golden Boy". Pääosassa näyttelee William Holden, jonka läpimurtorooli se oli. Roolihahmo on lupaava viulisti, joka haluaa nyrkkeilijäksi. Barbara Stanwyck näyttelee hänen rakastettuaan. Muissa osissa ovat muun muassa Lee J. Cobb ja Adolphe Menjou.


title: Kultapoika

text: Holdenin suoritus ei alkuun miellyttänyt tuottajia, ja hänet yritettiin saada pois, mutta Stanwyckin vaatimuksesta hänet pidettiin. Kun Holden ja Stanwyck olivat 39 vuotta myöhemmin yhdessä jakamassa Oscar-palkintoja, Holden keskeytti ehdokaslistan lukemisen kiittääkseen Stanwyckiä uransa pelastamisesta.


title: Kultapoika

text: Elokuva pysyy koossa, kaikkine kliseineenkin. Käsikirjoitusta on siloiteltu näytelmäversioon verrattuna, mistä studio sai syytöksiä.


title: Kultapoika

text: Victor Young oli ehdolla Oscar-palkinnon saajaksi alkuperäismusiikista.


title: Pentti Uusihauta

text: Pentti Vilho Uusihauta (19. heinäkuuta 1921 Mustasaari – 13. kesäkuuta 2009) oli suomalainen kolmiloikkaaja, joka voitti kaksi Suomen-mestaruutta 1940- ja 1950-lukujen vaihteessa.


title: Pentti Uusihauta

text: Uusihauta sijoittui Helsingin 1952 olympialaisten kolmiloikkakilpailun karsinnassa 22:nneksi tuloksella 14,38 eikä selviytynyt loppukilpailuun. Hän edusti Suomea seitsemässä maaottelussa vuosina 1949–1952. Kotimaassa hän edusti Seinäjoen Sisua ja Seinäjoen Urheilijoita. Hän voitti Suomen-mestaruuden vuosina 1949 ja 1952 sekä saavutti SM-pronssia vuonna 1948. Virallisen ennätyksensä 15,13 m hän hyppäsi vuonna 1951; seuraavan vuoden Kalevan kisoissa hän pääsi myötätuulen avustuksella yhden sentin pidemmälle.


title: Pentti Uusihauta

text: Ammatiltaan Uusihauta oli veturinlämmittäjä.


title: King of Horrorcore II

text: King of Horrorcore II on yhdysvaltalaisen rap-artisti King Gordyn kuudes studioalbumi. Se julkaistiin 13. elokuuta 2009 KLP Managementin kautta.


title: Svetla Dimitrova

text: Svetla Stefanova Dimitrova (; s. 27. tammikuuta 1970 Burgas) on bulgarialainen entinen yleisurheilija, joka kilpaili aluksi seitsenottelussa, mutta erikoistui myöhemmin pika-aitajuoksuun. Hän voitti hopeaa MM-kisoissa 1997 ja kultaa sekä vuoden 1994 että 1998 EM-kisoissa. Lisäksi Dimitrova oli mukana Bulgarian pronssia voittaneessa pikaviestijoukkueessa EM-kisoissa 1994. Hän osallistui seitsenottelussa olympialaisiin vuosina 1988 ja 1992 sekä 100 metrin aidoissa vuosina 1996 ja 2000. Dimitrovan paras olympiasijoitus on viides sija vuoden 1992 olympiaseitsenottelusta.


title: Svetla Dimitrova

text: Dimitrova oli kilpailijana Bulgarian Selviytyjät -ohjelman toisella kaudella ja sijoittui kilpailussa toiseksi.


title: Jonas Nordquist

text: Jonas Martin Nordquist (s. 26. huhtikuuta 1982 Leksand, Ruotsi) on ruotsalainen jääkiekkoilija ja maailmanmestari, joka edustaa Itävallan Erste Bank Eishockey Ligan Klagenfurter AC:tä. Hän on pelipaikaltaan keskushyökkääjä.


title: Jonas Nordquist

text: Nordquist on Leksands IF:n kasvatti. Hän voitti seurassa juniorina J18 Allsvenskanin mestaruuden 2000 sekä J20 SuperElitin hopeaa 2001. Hän pelasi joukkueessa ensimmäiset Elitserien-ottelunsa kaudella 1999–2000. Chicago Blackhawks varasi Nordquistin toisella kierroksella numerolla 49 kesällä . Varsinaisen tulokaskauden 2000–2001 jälkeen Leksand putosi Allsvenskaniin. Nordquist jatkoi siellä pelejään kauden 2001–2002, ja joukkue nousi taas keväällä 2002 takaisin Elitserieniin. Kauden 2002–2003 hän kuitenkin pelasi vielä Allsvenskania Rögle BK:n riveissä. Nordquist teki siellä tehot 16+22=38 ja oli joukkueensa paras pistemies.


title: Jonas Nordquist

text: Kaudeksi 2003–2004 Nordquist palasi Elitserieniin ja siirtyi Luleå HF:n riveihin. Hän pelasi siellä kolme kautta. Kaudella 2004–2005 Nordquist oli joukkueen kolmanneksi paras pistemies Per Ledinin ja Jonas Rönnqvistin jälkeen sekä Ledinin kanssa joukkueen paras maalintekijä 16 osumallaan. Kaudella 2005–2006 hän teki tehoilla 19+22=41 yhden kauden piste-ennätyksensä sekä oli Luleå HF:n paras pistemies ja maalintekijä. Nordquist sijoittui Elitserienin pistepörssissä kuudenneksi.


title: Jonas Nordquist

text: Toukokuussa 2006 Nordquist teki yksivuotisen sopimuksen Chicago Blackhawksin kanssa. Hän pelasi kauden 2006–2007 lähes kokonaan Blackhawksin farmijoukkue Norfolk Admiralsissa, mutta Nordquist pelasi myös kolme NHL-ottelua ja antoi niissä kaksi syöttöpistettä. Visiitti Pohjois-Amerikassa jäi yhden kauden mittaiseksi ja hän siirtyi kaudeksi 2007–2008 kolmivuotisella sopimuksella Frölunda HC:n riveihin. Sopimus jäi kuitenkin kahden kauden mittaiseksi, kun se purettiin syyskuussa 2009 juuri ennen Elitserien-kauden alkua. Uusi seura löytyi noin kahdessa viikossa, kun Nordquist siirtyi kolmivuotisella sopimuksella Brynäs IF:ään.


title: Jonas Nordquist

text: Norquist oli kaudella 2010–2011 Brynäsin kolmanneksi paras maalintekijä Lars Jonssonin kanssa. Kausi 2011–2012 hänellä päättyi Ruotsin-mestaruuteen. Toukokuussa 2012 Nordquist teki 2+1-vuotisen jatkosopimuksen Brynäsin kanssa. Kaudella 2014–2015 hän toimi joukkueen varakapteenina.


title: Jonas Nordquist

text: Kaudeksi 2015–2016 Nordquist siirtyi Itävallan Erste Bank Eishockey Ligan Klagenfurter AC:hen.


title: Jonas Nordquist

text: Nordquist edusti Ruotsia MM-kilpailuissa vuonna 2006 ja voitti maailmanmestaruuden. Hän pelasi myös alle 20-vuotiaiden MM-kilpailuissa vuosina 2001 ja 2002 sekä alle 18-vuotiaiden MM-kilpailuissa vuosina 1999 (hopeaa) ja 2000 (pronssia).


title: Jonas Nordquist

text: Nordquistin isoveli Niklas on pelannut puolustajana Elitserienissä.


title: Progressiivinen puolue (1912)

text: Progressiivinen puolue () oli Yhdysvalloissa 1910–luvulla toiminut poliittinen puolue. Poliittiselta kannaltaan puolue oli keskusta-vasemmistolainen. Puolue perustettiin vuonna 1912 ja lakkautettiin 1916.


title: Progressiivinen puolue (1912)

text: Yhdysvaltain entinen presidentti (1901–1909) Theodore Roosevelt osallistui puolueen ehdokkaana vuoden 1912 presidentinvaaleihin, koska häntä ei valittu republikaanisen puolueen ehdokkaaksi. Vaalit voitti demokraattien Woodrow Wilson, ja puolueen toiminta lakkasi pian vaalien jälkeen.


title: Lucious Boyd

text: Lucious Boyd (s. 22. maaliskuuta 1959) on yhdysvaltalainen rikollinen. Hänet tuomittiin kuolemaan Dawnia Dacostan raiskaamisesta, kiduttamisesta ja murhaamisesta, joihin hän syyllistyi joulukuussa 1998. Hänen kuitenkin on epäilty olevan vastuussa jopa kymmenestä katoamisesta. Näiden epäselvien tapausten joukossa ovat muiden muassa kesäkuussa 1998 tapahtunut ylikonstaapelin tyttären, 19-vuotiaan Patrece Lashelle Alstonin katoaminen sekä 25-vuotiaan graafisen suunnittelija Danielle Zacotin katoaminen kauppareissulta helmikuisena iltana 1999.


title: Lucious Boyd

text: Boyd oli jo ollut pidätettynä useaan otteeseen ennen Dacostan surmajuttua. Hänet vapautettiin syytteistä lokakuussa 1993 tapahtuneesta 31-vuotiaan Roderick Bullardin puukotuksesta, jossa hän katsoi toimineensa puolustaakseen itseään. Neljässä raiskaustapauksessa Boyd sai vapauttavan tuomion tai syytteistä luovuttiin.


title: Lucious Boyd

text: 5. joulukuuta 1998 tekemistään rikoksista 21. kesäkuuta 2002 tuomittu Boyd istuu Union Correctional Institutionissa (Florida). Hän kiistää kuitenkin kaiken.


title: Soft White

text: Soft White on yhdysvaltalaisen rap-artisti Mack 10:n yhdeksäs studioalbumi. Se julkaistiin 29. syyskuuta 2009.


title: Atari TOS

text: TOS (The Operating System tai Tramiel Operating System) oli Atari ST-tietokoneiden käyttöjärjestelmä.


title: Atari TOS

text: Commodoren perustajana tunnettu Jack Tramiel, joka oli Atarin omistaja tuolloin aloitti sen kehityksen Commodoren jälkeen.


title: Atari TOS

text: TOS-koneissa oli Graafinen GEM-työpöytä (lisensoitu Digital Researchilta), joka muistutti Macintoshin Mac OS:n käyttöliittymää. Atari ST -koneista, joissa TOS:ia käytettiin tuli suosittuja musiikintekijöiden keskuudessa.


title: Atari TOS

text: Nimen alkuperä TOS (The Operating System) liitetään Jason Lovemaniin joka työskenteli käyttöjärjestelmän parissa Digital Researchillä.


title: Atari TOS

text: Merkittävimmät julkaisuversiot:MultiTOS oli myöhempi kehitysvaihe Atari TT ja Atari Falcon -koneille, joka tuki moniajoa.


title: Atari TOS

text: MultiTOS perustuu MiNT ytimeen.


title: Atari TOS

text: MiNT ()) kehitys alkoi vuonna 1989 kun Eric Smith aloitti työn GNU kirjastojen siirtämiseksi Atari ST TOS-käyttöjärjestelmälle.


title: Carlos Iaconelli

text: Carlos "Iaco" Iaconelli (s. 26. kesäkuuta 1987 São Paulo) on brasilialainen moottoriurheilija. Hän on kilpaillut Brasilian ja Italian Formula Renault-, Espanjan F3-, Formula 3 Sudamericana-, Eurocup Formula Renault-, Formula Renault 3.5-, Italian Formula Masters-, International Formula Master-, Aasian GP2-sarja- ja GP2-sarjassa. Nykyään hän ajaa Auto GP -sarjassa. Iaconelli ajoi GP2-sarjassa kaudella 2008 BCN-tallissa Ranskan kilpailusta lähtien. Hän ei saavuttanut pisteitä. Iaconelli ajoi Formula 2 -sarjassa vuonna 2009. Hän saavutti kauden aikana yhden kakkossijan. Iaconelli siirtyi Auto GP -sarjaan vuonna 2010. Hän voitti kolme kilpailua sijoittuen yhteispisteissä seitsemänneksi.


title: Young Justice

text: Young Justice on sarjakuvia julkaisevan DC Comicsin supersankariryhmä, jonka loivat Todd DeZago ja Todd Nauck. Ryhmä esiintyi ensimmäisen kerran vuonna 1998 "Young Justice: The Secre"t -sarjakuvalehden ensimmäisessä numerossa.


title: Young Justice

text: Ryhmä sai alkunsa, kun DC Comicsin teinien sankariryhmästä Teinititaaneista tuli pelkkä Titaanit, jossa seikkaili aikuisiksi kasvaneet entiset Teinititaanit. Young Justice jatkoi samaa kaavaa, jossa tällä kertaa ryhmän keskushenkilöinä ovat kolme supersankaria Teräspoika, Robin ja Impulssi. Myöhemmin ryhmään alkoi liittyä muita sankareita, kuten Ihmetyttö, Petopoika, Arrowette ja Batgirl (Cassandra Cain).


title: Young Justice

text: Warner Bros. Animation ja DC Entertainment tuotti sarjakuvan pohjalta "Young Justice" -animaatiosarjan. Sarjassa päähahmoina ovat Vesipoika, Robin, Teräspoika, Poika Salama, Miss Martian ja Artemis.


title: Siirtokuntien kongressin presidentti

text: Siirtokuntien kongressin presidentti () oli Yhdysvalloissa siirtokuntien kongressin johtaja. Kongressin presidentti oli kongressin jäsen, jonka kongressin muut jäsenet valitsivat virkaan. Presidentin tehtävänä oli valvoa siirtokuntien kongressin tapaamisia. Kongressin ensimmäinen presidentti oli virginialainen Peyton Randolph ja viimeinen myös Virginiasta kotoisin ollut Cyrus Griffin.


title: Siirtokuntien kongressin presidentti

text: Siirtokuntien kongressin presidentti korvattiin myöhemmin Yhdysvaltain presidentin viralla.


title: Keiteleen vaakuna

text: Keiteleen vaakuna on Keiteleen kunnan tunnus. Sen aihe viittaa pitäjän sisävesikalastukseen.


title: Keiteleen vaakuna

text: Vaakunan selitys on ”mustassa kentässä kolme kultaista nuottavenettä alatusten.” Vaakunan on suunnitellut Ahti Hammar, ja Keiteleen kunnanvaltuusto hyväksyi sen kokouksessaan 20. joulukuuta 1961. Sisäasiainministeriö vahvisti vaakunan käyttöön 16. toukokuuta 1962.


title: Kaavin vaakuna

text: Kaavin vaakuna on Kaavin kunnan tunnus. Sen aihe viittaa kunnan nimen etymologiaan. Kaavi-nimen on arveltu olevan lapinkielistä alkuperää ja tarkoittavan lahtea tai poukamaa, jota vaakunan aaltokoroinen kärki kuvaa.


title: Kaavin vaakuna

text: Vaakunan selitys on ”punaisessa kentässä hopeinen, aaltokoroinen oikealle suunnattu kärki.” Vaakunan on suunnitellut Kaj Kajander, ja Kaavin kunnanvaltuusto hyväksyi sen kokouksessaan 28. marraskuuta 1955. Sisäasiainministeriö vahvisti vaakunan käyttöön 21. helmikuuta 1956.


title: José Marín

text: José Marín Sospedra (; s. 21. tammikuuta 1950 El Prat de Llobregat) on espanjalainen entinen yleisurheilija, joka kilpaili kävelyssä. Hän voitti urallaan kaksi mitalia sekä MM- että EM-kisoista. Marín voitti kävelyn maailmancupin vuonna 1985 ja teki maailman kauden kärkituloksen 50 kilometrin kävelyssä vuosina 1980 ja 1983. Hän osallistui olympialaisiin vuosina 1980 – 1992 sijoittuen parhaimmillaan neljänneksi. Marín ylsi tähän Soulin olympialaisissa 1988 20 kilometrin matkalla.


title: Jürgen Nöldner

text: Jürgen Nöldner (s. 22. helmikuuta 1941 Berliini) on saksalainen entinen jalkapalloilija.


title: Jürgen Nöldner

text: Nöldner aloitti jalkapalloilun Sparta Lichtenbergissä sekä BEWAG/Turbine Berlinissä. Vuonna 1959 Nöldner siirtyi Vorwärts Berliniin, jonka paidassa hän voitti viisi DDR-Oberligan mestaruutta, sekä yhden DDR:n cup-mestaruuden. Vuonna 1973 Nöldner lopetti pääsarjauransa.


title: Jürgen Nöldner

text: Nöldner edusti DDR:n maajoukkuetta kolmekymmentä kertaa ja oli mukana vuoden 1964 olympiapronssia voittaneessa joukkueessa.


title: Francis Murphy

text: Francis ”Frank” Murphy (21. toukokuuta 1947 Dublin – 5. tammikuuta 2017) oli irlantilainen yleisurheilija, joka kilpaili keskimatkojen juoksussa. Hän saavutti hopeaa 1 500 metrin juoksussa EM-kisoissa 1969 ja sisäratojen EM-kisoissa 1970. Murphy osallistui olympialaisiin vuosina 1968 ja 1972, mutta ei päässyt yhdessäkään olympiakilpailussa finaaliin saakka.


title: Frank Murphy

text: Nimellä Frank Murphy voidaan tarkoittaa ainakin seuraavia henkilöitä:


title: Vetsijärvi

text: Vetsijärvi () on Suomen järvi, joka sijaitsee Lapin maakunnassa, Utsjoesta noin 30 kilometriä kaakkoon. Järvi kuuluu Tenon vesistöön ja sen laskujoki on Tenon sivujoki Vetsijoki.


title: Vetsijärvi

text: Järven korkeus merenpinnasta on 273,8 metriä. Sen pinta-ala on 81,901 neliökilometriä ja rantaviivan pituus 42 kilometriä.


title: Peter Andersson

text: Peter Andersson voi merkitä seuraaviin henkilöihin:


title: Jullamojärvi

text: Jullamojärvi () on järvi Inarissa, Utsjoen ja Kaamasen välillä valtatie 4:n itäpuolella. Se kuuluu Näätämöjoen vesistöön. Lasku-uoma Juullâmjuuhâ vie itään läheiseen Ruoptujärveen.


title: Jullamojärvi

text: Järvessä on elinvoimainen siikakanta ja lohia on saatu satunnaisesti.


title: The G Files

text: The G Files on yhdysvaltalaisen rap-artisti Warren G:n kuudes studioalbumi. Se julkaisiin 29. syyskuuta 2009.


title: The G Files

text: Levyllä vierailee tunnettuja artisteja, kuten Snoop Dogg, Nate Dogg, Bishop Lamont, Ice Cube, Paul Wall, Lil Keke, Cassie Davis ja Blink-182:n rumpali Travis Barker.


title: The G Files

text: Albumilta on julkaistu singlet "Ringtone" ja "Crush".


title: Pautujärvi

text: Pautujärvi (, , ) on suurehko järvi Inarissa Paatsjoen vesistössä. Kapea kannas erottaa sen Iijärvestä.


title: Pautujärvi

text: Pautujärvi laskee useiden pikkujärvien kautta Siuttajokea etelään Inarijärveen.


title: Älä epäile

text: Älä epäile on Torni-Peten ja Puukko-Allun yhteis-EP. Se julkaistiin vuonna 2010.


title: Janusz Żurakowski

text: Janusz Żurakowski (12. syyskuuta 1914 Ryzawka, Venäjän keisarikunta – 8. helmikuuta 2004 Barry's Bay, Kanada) oli puolalainen lentäjä. Hän liittyi Puolan ilmavoimiin 1934, ja toisen maailmansodan syttyessä hän toimi kouluttajana. Żurakowski siirtyi Britanniaan 1939, jossa hän palveli lentäjänä. Sodan aikana hän sai kolme ilmavoittoa ja hänet palkittiin Virtua Militari -kunniamerkillä.


title: Janusz Żurakowski

text: Vuonna 1952 Żurakowski muutti Kanadaan, jossa hänestä tuli Avro Canadan pääkoelentäjä. Hän lensi muun muassa CF-100 Canuck ja CF-105 Arrow -lentokoneilla. Hän jäi eläkkeelle pian Arrow-projektin lopettamisen jälkeen.


title: Janusz Żurakowski

text: Żurakowskin asuinkaupungissa Barry's Bayssa, Ontariossa, on hänelle omistettu puisto.


title: Ahmed Guilouzi

text: Ahmed Guilouzi (s. 6. maaliskuuta 1990 Ksar Hellal) on tunisialainen jalkapalloilija, pelipaikaltaan puolustava keskikenttäpelaaja. Hän edustaa Kroatian ykkösliigassa NK Zagrebia.


title: Ahmed Guilouzi

text: Guilouzi aloitti jalkapalloilun Modena kaudella 2008–2009, jolloin hän pelasi kolme ottelua Serie B:ssä. Pääosin hän kuitenkin vietti Modenan nuorten joukkueessa. Guilouzi pelasi lainalla Carpissa Lega Pro Prima Divisione tasolla kaudella 2010–2011. Palattuaan takaisin Modenaan hän pelasi kaudella 2011–2012 yhden ottelun Serie B:ssä. Kauden jälkeen Guilouzi siirtyi Kroatiaan NK Zagrebin riveihin.


title: Ranuan vaakuna

text: Ranuan vaakuna on Ranuan kunnan tunnus. Aiheen saha viittaa metsätöihin ja aaltokoroinen hirsi seudun vesistöihin.


title: Ranuan vaakuna

text: Vaakunan selitys on ”vihreässä kentässä alainen aaltokoroinen hirsi, jonka yläpuolella justeerisaha, kaikki hopeaa.” Vaakunan on suunnitellut Olof Eriksson, ja Ranuan kunnanvaltuusto hyväksyi sen kokouksessaan 23. kesäkuuta 1959. Sisäasiainministeriö vahvisti vaakunan käyttöön 23. marraskuuta samana vuonna.


title: Juha Tervala

text: Juha Tervala (s. 1976 Hollola) on suomalainen taloustieteilijä. Tervala työskentelee taloustieteen yliopistonlehtorina Helsingin yliopiston politiikan ja talouden tutkimuksen laitoksella. Aiemmin hän on johtanut Aboa Centre for Economicsia (ACE) vuosina 2009-2012 sekä toiminut vierailevana tutkijana Kansainvälisessä valuuttarahastossa ja Suomen Pankissa.


title: Juha Tervala

text: Tervala on koulutukseltaan valtiotieteen tohtori. Hän väitteli tohtoriksi vuonna 2008 Helsingin yliopiston valtiotieteellisestä tiedekunnasta otsikolla "Studies on the international effects of real shocks".


title: Juha Tervala

text: Valmistumisen aikaan Tervalan kommentit kulttuuriin suunnattujen verovarojen pienentämisestä aiheuttivat pienimuotoista kohua.


title: Juha Tervala

text: Tervala tunnetaan innokkaana jalkapallofanina, hänen suosikkijoukkueensa on englantilainen Aston Villa.


title: Royce da 5′9″

text: Ryan Daniel Montgomery (s. 5. heinäkuuta 1977 Detroit, Michigan), tunnetaan paremmin artistinimellä Royce da 5′9″, on yhdysvaltalainen rap-artisti.


title: Royce da 5′9″

text: Hän on tehnyt yhteistyötä muun muassa Eminemin, DJ Premierin, Nottzin ja Carlos Broadyn kanssa. Royce on myös ollut haamukirjoittajana P. Diddyn ja Dr. Dren kappaleissa.


title: Royce da 5′9″

text: Roycella ja Eminemillä oli Bad Meets Evil -niminen duo 1990-luvun alussa. Kaksikko riitautui, mutta palasi yhteen vuonna 2010 ja julkaisi uuden albumin "Hell the Sequel". Nyt Royce kuuluu Slaughterhouse-ryhmään.


title: Royce da 5′9″

text: Vuonna 2006 Royce joutui vuodeksi vankilaan rattijuopumuksen takia.


title: Knight & Day

text: Knight & Day on vuonna 2010 ilmestynyt James Mangoldin ohjaama toiminta- ja komediaelokuva. Sen pääosia esittävät Tom Cruise ja Cameron Diaz, jotka näyttelevät yhdessä myös elokuvassa "Vanilla Sky".


title: Street Hop

text: Street Hop on yhdysvaltalaisen rap-artisti Royce da 5′9″:n neljäs studioalbumi. Se julkaistiin 20. lokakuuta 2009 One Recordsin kautta Yhdysvalloissa.


title: Street Hop

text: Albumi nousi Yhdysvalloissa Billboard 200 -listan sijalle 110.


title: Street Hop

text: Albumin oli tarkoitus valmistua jo vuonna 2006, mutta vuoden luppupuolella hänen saamansa vankeusrangaistus rattijuopumuksesta esti levyn valmistumisen. Vankilasta pääsemisen jälkeen hän julkaisi "The Revival" EP:n sekä vieraili "Slaughterhousen" albumilla ennen kuin viimeisteli Street Hop -albumin.


title: Laihianjoki

text: Laihianjoki on Laihianjoen vesistön joki, joka sijaitsee Pohjanmaan maakunnassa. Joki virtaa kaakko-luoteissuuntaisena ja laskee Merenkurkussa Sundominlahteen. Joessa on voimakkaat virran vaihtelut ja se luokitellaan erittäin reheväksi.


title: Laihianjoki

text: Laihianjoen valuma-alueen pinta-ala on 506 km².


title: Laihianjoki

text: Jokea kutsutaan erityisesti alajuoksulla myös epävirallisesti Tuovilanjoeksi, koska se virtaa Tuovilan kylän läpi ennen Vaasaa.


title: Laihianjoki

text: Laihianjokivarren pohjalaistalot Laihian kunnan Jokikylässä, Kuusistonmäessä, Kyläinpäässä, Keskikylässä, Pukkalassa ja Torstilassa kuuluvat Suomen valtakunnallisesti merkittäviin rakennettuihin kulttuuriympäristöihin.


title: The New Jim Jones

text: The New Jim Jones on yhdysvaltalaisen rap-artisti Dre Dogin debyyttialbumi. Se julkaistiin 17. kesäkuuta 1993 pienen In-a-Minute Recordsin kautta.


title: The New Jim Jones

text: Mo Beatz Records julkaisi levyn uudelleen vuonna 2006 uuden kansikuvan kanssa.


title: Jalkapallon maailmanmestaruuskilpailujen maratontaulukko

text: Tämä on jalkapallon maailmanmestaruuskilpailujen maratontaulukko. Maajoukkueen saavuttama sijoitus määräytyy pisteiden mukaan: jos pisteet ovat tasan, tällöin sijoitus määräytyy järjestyksessä: pelatut pelit, maaliero, voitot.


text: Tilanne Etelä-Afrikan MM-kilpailujen jälkeen.


text: Huomautukset


title: Antti Rossi

text: Antti Rossi (s. 1967 Jyväskylä) on suomalainen tatuointitaiteilija. Hän on saanut useita alan palkintoja ja toiminut myös tuomarina kansainvälisissä kilpailuissa. Suomen käsityön museo valitsi hänet vuoden käsityöläiseksi 2010.


title: Antti Rossi

text: Rossi on opiskellut Jyväskylän ammattioppilaitoksessa graafista jälkikäsittelyä.


title: Kiowa-apachet

text: Kiowa-apachet ovat eräs Yhdysvaltain alkuperäisistä etnisistä ryhmistä. Heistä on historiassa ensimmäinen maininta jo vuodelta 1682, jolloin ranskalaisen tutkimusmatkailija Robert Cavelier de La Salle käytti kansasta nimeä "gattacha". Heidän omakielinen nimensä oli "Nadíísha-dena" (meidän kansamme).


title: Kiowa-apachet

text: Kiowa-apachet kuuluvat athabaskan murreryhmään, ja heidän on yleisesti uskottu olleen jo varhaisella ajalla apacheista irtaantunut kansanosa. Huolimatta näiden kahden kansan toisiaan muistuttavasta murteesta tämä olettamus on väärä. Kiowa-apachein oman perimätiedon mukaan he kuulivat apacheista ensimmäisen kerran vasta 1800-luvulla, eivätkä ole koskaan kuuluneet samaan kansakuntaan.


title: Kiowa-apachet

text: Kiowa-apachet omaksuivat 1700-luvun aikana preerian metsästäjien kulttuurin. He tulivat Montanasta kiowien mukana 1800-luvun alkuvuosina Arkansasjoen varrelle ja esiintyivät kiowain liittokuntaan kuuluvana heimona.


title: Karel Reisz

text: Karel Reisz (21. heinäkuuta 1926 Ostrava, Tšekkoslovakia – 25. marraskuuta 2002 Camden, Lontoo, Britannia) oli tšekkiläissyntyinen brittiläinen elokuvaohjaaja ja näyttelijä. Hän työskenteli Britanniassa toisen maailmansodan jälkeen ja oli 1950–1960-luvun brittiläisen elokuvan realismin uranuurtajia.


title: Karel Reisz

text: Reisz oli juutalainen pakolainen, joka kuului Nicholas Wintonin pelastamiin 669 pakolaiseen. Tullessaan Englantiin 1938 hän ei puhunut englantia juuri ollenkaan, mutta pääsi vieraasta aksentista hyvin nopeasti. Hänen isänsä oli juristi. Hänen Tšekkoslovakiaan jääneet vanhempansa kuolivat Auschwitzissa. Sotapalveluksen jälkeen hän opiskeli luonnontieteitä Cambridgen yliopiston Emmanuel Collegessa ja ryhtyi kirjoittamaan elokuvalehtiin, muun muassa Sight and Soundiin. Lindsay Andersonin ja Gavin Lambertin kanssa hän perusti 1947 elokuvalehti Sequencen. Koulun päätyttyä hän liittyi sodan lopulla ilmavoimiin.


title: Karel Reisz

text: Reisz oli Free Cinema -dokumenttielokuvasuuntauksen perustajia. Hänen ensimmäinen lyhytelokuvansa "Momma Don't Allow" (1955), jonka hän ohjasi yhdessä Tony Richardsonin kanssa, sisältyi ensimmäiseen Free Cinema -ohjelmaan, joka esitettiin National Film Theatressa helmikuussa 1956. Hänen elokuvansa "We Are the Lambeth Boys" (1958) oli naturalistinen kuvaus etelälontoolaisesta poikien kerhosta, joka oli poikkeuksellinen esittäessään työläisteinien vapaa-aikaa sellaisena kuin se oli: skifflemusiikkia ja tupakkaa, krikettiä, keskusteluryhmiä. Elokuva esitettiin Venetsian elokuvajuhlilla. BBC on tehnyt samoista ihmisistä ja samasta nuorisokerhosta kaksi elokuvaa, jotka se esitti 1985.


title: Karel Reisz

text: Reiszin ensimmäinen pitkä elokuva "Lauantai-illasta sunnuntaiaamuun" (1960) perustui Alan Sillitoen romaaniin, ja hän käytti siinä useita samoja tekniikoita kuin aiemmissa dokumenteissaan. Etenkin jaksot, jotka kuvattiin Raleighn tehtaalla Nottinghamissa ovat kuin dokumentteja ja tuovat elokuvaan hyvin todellisuutta lähenevän kuvan.


title: Karel Reisz

text: Reisz tuotti Andersonin elokuvan "Miehen hinta" (1963) ja ohjasi elokuvan "Morgan – toivoton tapaus" (1966), jonka David Mercer mukaili televisionäytelmästään (1962). "Isadora" (1968) on elämäkertaelokuva tanssija Isadora Duncanista, pääosassa Vanessa Redgrave. Seuraavalla vuosikymmenellä hän teki elokuvat "Piru pakassa" (1974) ja "Kuka estää sateen?" (1978).


title: Karel Reisz

text: "Ranskalaisen luutnantin nainen" (1981) on ehkä menestynein hänen myöhemmistä elokuvistaan. Se pohjautuu Harold Pinterin romaaniin, ja pääosia näyttelevät Jeremy Irons ja Meryl Streep. Reiszin viimeiset elokuvaohjaukset olivat "Sweet Dreams" (1985), jonka aiheena on countrylaulaja Patsy Cline, ja "Kaikki voittavat" (1990), johon käsikirjoituksen teki Arthur Miller omasta näytelmästään. Reisz on tehnyt oppikirjan "The Technique of Film Editing" (1953).


title: Karel Reisz

text: Reiszillä on kolme poikaa ensimmäisen vaimonsa Julia Werthimerin kanssa. He erosivat myöhemmin. Reisz avioitui 1963 aiemmin Gene Kellyn kanssa naimisissa olleen Betsy Blairin kanssa, ja avioliitto kesti hänen kuolemaansa asti.


title: Ricardo Teixeira

text: Ricardo Teixeira (s. 2. elokuuta 1984 Lissabon, Portugali) on portugalilais-angolalainen moottoriurheilija.


title: Ricardo Teixeira

text: Teixeira on kilpaillut Formula BMW luokassa vuosina 2001, Britannian Formula 3 luokassa vuosina 2002 ja uudestaan 2005-08, GP2 sarjassa kausina 2009 ja 2012 sekä Aasian GP2-sarjassa kaudella 2008-09.


title: Ricardo Teixeira

text: Vuonna 2010 Teixeira siirtyi Formula 2 luokkaan. Hän oli viides Marrakechin kilpailussa. Hän saavutti kauden aikana 23 pistettä sijoittuen kuudenneksitoista. Vuonna 2011 Teixera toimi Team Lotuksen testikuljettajana. Vuonna 2012 Teixeira teki paluun GP2-sarjaan Rapax-tallin kuljettajana. Hän ei saavuttanut pisteitä. Vuonna 2013 Teixeira ajoi samassa sarjassa neljä kilpailua Trident -tallissa.


title: Ari Kutila

text:
Ari Kutila (12. huhtikuuta 1961 Helsingin maalaiskunta – 13. heinäkuuta 2010 Kemi) oli suomalainen sarjakuvapiirtäjä. Kutilan tunnetuin sarjakuva oli sanaton, visuaaliseen huumoriin perustunut "Mustapukuinen mies". Vähemmän tunnettu "Lahja&Niukkanen" ilmestyi Kuntalehdessä 11 vuotta.
Kutila oli yksi Tampereen sarjakuvaseuran perustajista.


title: Ari Kutila

text:
Kutila kouluttautui ammattiinsa Kankaanpään grafiikkalinjalla. Vuonna 1980 hänen ensimmäinen sarjakuvansa "Ynjevi Koff" ilmestyi Aamulehdessä. Seuraavana vuonna Kutila oli mukana perustamassa Tampereen sarjakuvaseuraa ja sen lehteä Sarjaria. Se on Suomen pitkäaikaisin pelkästään suomalaisiin sarjakuviin keskittyvä lehti. Kutilan tunnetuin sarjakuva oli "Mustapukuinen mies", joka ilmestyi vuodesta 1983 lähtien muun muassa Hymyssä, Helsingin Sanomissa, Poljarnaja Pravdassa ja Dagens Nyheterissä. Mustapukuinen mies julkaistiin albumina vuonna 1995 ja siitä on tehty myös tanssiesitys.
Kutilan pitkäikäisin sarjakuva oli kuitenkin strippisarjakuva "Lahja&Niukkanen", jota julkaistiin Kuntalehdessä 1995–2006. Tämän yhteiskuntasatiirisen sarjakuvan käsikirjoitti Simeoni Hellman (aik. Hannu Sainio), joka käsikirjoitti myös useita hyötysarjakuvia sekä Kutilalle että Keijo Ahlqvistille. Muun muassa ainakin Suomen ensimmäisen sarjakuvallisen kunnalliskertomuksen vuodelta 1985. Ari Kutila aloitti myös strippisarjakuvan "Finne igjen" Hellmanin kanssa kveeninkieliseen pohjoisnorjalaiseen Ruijan Sanomiin vuonna 2005. Projekti kuitenkin tyrehtyi ainoastaan viiteen julkaistuun strippiin lehden rahaongelmien vuoksi.